UDARNA VEST: Rusija i Srbija zajedno prave novo oružje | Skandalozno\nUDARNA VEST: Rusija i Srbija zajedno prave novo oružje\n– Moji prvi sastanci sa Putinom, prvi, drugi i treći, uvek su se ticali pitanja koliko Srbija duguje, za Petrohemiju, za Gasprom… Srbija više ne duguje, sve plaća, a mi sada razgovaramo o politici i konkretnoj saradnji u budućnosti – rekao je Vučić.\nPredsednik Rusije je u kratkom obraćanju, pre nego što su počeli razgovori iza zatvorenih vrata, u četiri oka, rekao da nema sumnje da će se prijateljski odnosi dve zemlje dalje razvijati i posle predstojećih predsedničkih izbora u Srbiji. On je sadašnjoj vlasti u Srbiji poželeo sreću na izborima.\n– Uvereni smo da će izbori biti sprovedeni na najvišem nivou. Želimo uspeh sadašnjoj vlasti – rekao je Putin na početku sastanka sa premijerom Vučićem u Kremlju.\nOn je, pozdravljajući premijera Vučića, rekao da je uveren da će predstojeći predsednički izbori u Srbiji biti organizovani “na najvišem nivou”.\nPutin je sa Vučićem razgovarao i o situaciji u regionu.\n– Veoma bih hteo da s vama razmotrim situaciju u regionu, jer, kako nam se čini, po nekim spoljašnjim znacima, postoji neko zaoštravanje – kazao je Putin.\n– Razvijaće se dakle jednako u duhu prijateljstva koji karakteriše naše odnose svih poslednjih godina – rekao je Putin.\nPremijer Srbije je kazao da je Putinu preneo poglede na situaciju u regionu, istakao poziciju naše zemlje da su mir i stabilnost od presudnog značaja za Srbiju i ukazao na izazove sa kojima se suočavamo i koji su ispred nas. Vučić je rekao da je od velikog značaja podrška Rusije očuvanju teritorijalnog integriteta Srbije, ali je ne manje važna i podrška u drugim oblastima, poput privrede.\n– Očekujemo dolazak novih ruskih kompanija u Srbiju. Govorili smo i o poslovanju RŽD-a i NIS-a. NIS je naš najveći punilac budžeta, a RŽD uvek na vreme ispunjava svoje obaveze. Govorili smo o novim preduzećima koja treba da stignu u Srbiju, kao i o tome šta zajednički treba da radimo, da dalje unapređujemo saradnju – rekao je Vučić.\nVučić je rekao da je bilo reči i o izvozu “fijata”, ali i da je bitno da se liberalizuje izvoz mesa, živine i da se osiguraju bolji uslovi za plasman sireva, šećera i cigareta.\nOtkrivamo: Zajedno pravimo nove haubice, stižu “migovi 29”\nKako “Blic” saznaje, na sastanku je bilo reči da vojske Srbije i Rusije zajedno rade na razvijanju novog oružja – haubice od 155 milimetara. O ovome je bilo reči na inicijativu Putina, a Srbija je inače već sama razvila novu haubicu. Nora B-52 (Novo ORužje Artiljerije) je samohodna haubica, konstruisane na osnovu topa-haubice 152 mm M84 NORA-A sa novim kalibrom 155 mm, montiranog na kamion FAP-2632 sa pogonom 8×8.\nPoseduje kompletnu oklopnu zaštitu za posadu, oruđe i borbeni komplet municije protiv pešadijskog naoružanja i šrapnela, a povećana je i otpornost platforme na nagazne mine. Veoma bitne činjenice su povećanje stepena zaštite rezervoara za gorivo i skladišta za municiju – dve kritične tačke svakog oklopnog vozila, uključujući tu i tenkove.\nPremijer Srbije istakao je da je pitanje nedelja kada će šest aviona stići u Srbiju.\n– Očekujem da će Putin uskoro potpisati ukaz kojim bi šest aviona “mig 29” moglo brzo biti prebačeno u Srbiju – rekao je Vučić.\nSrpski premijer bio je zadovoljan što je mogao da čuje od Putina da je lično odobrio sve iz domena vojno-tehničke saradnje, što je ranije dogovoreno sa ruskim nadležnim zvaničnicima, a vezano je za 30 oklopnih vozila, 30 tenkova T 32 i šest “migova 29”.\n– Očekujem da će u najskorije vreme da potpiše ukaz i da će avioni stići u najkraćem mogućem roku. Ostaju da se reše samo tehnički problemi, da li će avioni biti rasklapani za transport ili će biti omogućen njihov prelet preko drugih zemalja – objasnio je Vučić.\nBudite prvi sa komentarom na članku "UDARNA VEST: Rusija i Srbija zajedno prave novo oružje"


NATO za očuvanje svetske bezbednosti – Nadlanu.com\nNATO za očuvanje svetske bezbednosti\nObjavljeno 20. maja 2012. / 19:14:26\nČIKAGO, 20. maja 2012. (Beta) – Lideri zemalja Severnoatolantskog pakta (NATO) sastaju se večeras u Čikagu na “ključnom samitu, u ključnom trenutku, jer će biti donete odluke od životnog značaja za bezbednost Severne Amerike i Evrope i za budućnosti saveznika”, izjavio je generalni sekretar NATO Anders Fog Rasmusen.\nNa samitu, uz učešće lidera 60 zemalja i svetskih organizacija, koji će otvoriti predsednik SAD Barak Obama, biće donete odluke za “očuvanje bezbednosti Avganistana sada i u idućim godinama, i da NATO ostane jak i sposoban u 21. veku i da svoju globalnu mrežu partnera održi čvrstom”, ukazao je Rasmusen.\nIzgledni kandidat republikanaca na američkim predsedničkim izborima Mit Romni se takodje oglasio rekavši da je “vojno jačanje Saveza od presudne važnosti” i da je “za uspeh NATO nužna jaka vodeća uloga Amerike”.\nU komentarima američke i zapadnoevropske štampe se posebno podvlači nedoumica oko mogućnosti NATO saveznika da nadju nužne četiri milijarde dolara godišnje za finansiranje avganistanske vojske i policije posle povlačenja glavnine od 130 hiljada snaga NATO i partnera iz Avganistana krajem 2014. godine.\nS tim u vezi se posebno traži da evropski saveznici daleko više plate i da preuzmu odgovornost za bezbednost Evrope, budući da SAD žele da težište vojne, političke i ekonomske strategije pomere ka azijsko-pacifičkom području gde žele da zaustave širenje uticaja Kine.


24sata.info - Američki senatori bez sumnje da je Bin Salman naredio Khashoggijevo ubistvo\nAutor T. C. 04. 12. 2018. • 20:13\nNakon svjedočenja direktorice Centralne obavještajne agencije (CIA) Gine Haspel iza zatvorenih vrata nekoliko američkih senatora reklo je da "nemaju sumnje" da je saudijski prestolonasljednik Mohammad bin Salman naredio ili barem znao za operaciju ubistva saudijskog novinara i njegovog kritičara Jamala Khashoggija.\nRepublikanski senator Bob Corker rekao je da ima "nula sumnje" u svojoj glavi da je princ Mohammad naredio i praćenje i ubistvo Khashoggija.\nLindsey Graham, također senator iz redova Republikanske stranke, istakao je kako izgleda da administracija predsjednika Sjedinjenih Američkih Država Donalda Trumpa ne želi priznati dokaze o umiješanosti nasljednika saudijskog kralja, prenosi Al Jazeera Balkans.\n"Morate svjesno biti slijepi da ne zaključite da sve ovo nisu orkestrirali i organizirali ljudi pod direktnom komandom Mohammada bin Salmana", rekao je Graham novinarima u utorak.\nSenator Bob Menendez, vodeći demokrata u senatskom Komitetu za vanjske poslove, naveo je da su stavovi koje je imao ranije "postali čvršći".\nRanije je pozivao na oštru američku reakciju zbog Khashoggijevog ubistva i podržava zakone za okončanje američke podrške saudijskoj koaliciji koja vodi rat u Jemenu.\nAgencija Reuters javlja da će 13. decembra zvaničnici Trumpove administracije, među kojima državni sekretar Mike Pompeo i ministar odbrane Jim Mattis, izvijestiti članove Zastupničkog doma američkog Kongresa o saudijskoj situaciji.\nTa agencija dodaje da je direktorica CIA-e Haspel imala brifing sa čelnicima nekoliko senatskih komiteta iza zatvorenih vrata, a tema sastanka bilo je Khashoggijevo ubistvo.\nKhashoggi, koji je stanovao u Sjedinjenim Američkim Državama i bio kolumnista Washington Posta, ubijen je početkom oktobra u saudijskom konzulatu u Istanbulu.


Valentina Inzka ću tužiti nakon što mu istekne mandat | DEPO Portal\nMILORAD DODIK ZA AUSTRIJSKE MEDIJE\nValentina Inzka ću tužiti nakon što mu istekne mandat\nPredsjednik Republike Srpske (RS) Milorad Dodik ocijenio je da su napori međunarodne zajednice da centralizuje Bosnu i Hercegovinu (BiH) doživjeli neuspijeh i da, ako se unutar zemlje ne dogovore narodi, ona prijeti da se raspadne, što "ne bi trebalo da bude tragedija".\nDodik je u intervjuu bečkom dnevniku "Die Presse" rekao da planira podnošenje krivične prijave protiv visokog predstavnika Valentina Inzka u Austriji, kada mu istekne mandat u BiH.\n"Međunarodna zajednica se previše brinula o centralizaciji zemlje i to je doživjelo neuspjeh. Ukoliko mi unutar Bosne ne budemo pronašli rješenje, prijeti opasnost da se ona raspadne u dijelove i to ne bi trebalo da bude tragedija", rekao je Dodik.\n"Najveći doprinos Paddy Ashdowna bio je da dokaze da BiH ne može da funkcioniše. Zbog toga je on morao da primjeni silu i nametne zakone, ali za to nije imao ovlaštenja. On je bio špekulant", rekao je Dodik.\n"On je želio od BiH da stvori jednu zemlju izvan Dejtonskog sporazuma. To je i priznao i zbog toga pojedini ljudi u RS žele protiv njega da podnesu tužbu", kazao je Dodik i dodao da je i on spreman da podnese tužbu protiv Ashdowna, ali da strahuje da će britanska vlada uticati na nezavisno pravosuđe u toj zemlji da bi se odbacila tužba.\nKada je riječ o aktuelnom visokom predstavniku Valentinu Inzku, predsjednik RS je naglasio da je on već dodavno trebalo da se "vrati kući".\n"Nadam se da mu je kod kuće ljepše nego u Bosni. Ne vjerujem da je on loš čovjek, ali je loš visoki predstavnik. On je nametao zakone", rekao je je Dodik i dodao da planira podnošenje tužbe protiv Inzka u Austriji, kada mu istekne mandat.\n"Dokumentujemo detaljno svako kršenje. Ono što su radili visoki predstavnici je u suprotnosti s Dejtonom. Oni su smjenjivali demokratski izabrane predstavnike, a za to nisu imali ovlaštenja", smatra on.\n"Rješenja moraju biti pronađena unutar BiH uz učešće svih naroda i ne treba nametati rešenja spolja", poručio je on.\nGovoreći o predstavništvu RS, koje je u četvrtak otvoreno u Beču, Dodik je istakao da RS nije zadovoljna kako njene interese zastupaju diplomatski predstavnici BiH u inostranstvo, jer je jedno vrijeme diplomatska mreža "marginalizovala srpski narod".\nBečkom dnevniku "Standard" Dodik je rekao da RS nije bila samo nezadovoljna diplomatskim predstavništvima BiH, već ih smatra i neprijateljski nastrojenim prema RS.\nDodik je kazao da namjerava da otvara "onoliko predstavništava u Evropi, koliko ima i država", a na opasku da to košta puno, odgovorio je da "dostojanstvo nema cijenu".\n"Zapad je Srbima u posljednje dve decenije nanio nepravdu. Oni su nas bezrazložno satanizovali i dalje nas ponižavaju, kako Srbiju, tako i RS", smatra on.\n"Ne radi se samo o sjeveru, već o čitavom Kosovu. Zapadne sile su priznale Kosovo da bi ponizile Srbiju", rekao je Dodik i dodao da je međunarodna zajednica primenila iste "priče" o sukobljavanju naroda i nemogućnosti zajedničkog života kao na Kosovu i u Bosni, ali da, za razliku od srpske pokrajine, u Bosni moraju da "ćute i dalje žive zajedno".\nDodik je istakao da RS ne podržava nezavisnost Kosova i da je "glavni grad za Srbe u Bosni Beograd".


Vučić: Iz Valjeva dolazi veliki broj zaraženih -Danas iz Valjeva poslato 16 uzoraka | VAmedia - info portal\n02/04/2020 03/04/2020 1 коментар на Vučić: Iz Valjeva dolazi veliki broj zaraženih -Danas iz Valjeva poslato 16 uzoraka\nPredsednik Srbije Aleksandar Vučić rekao da su Beograd, Ćuprija, Čačak i Valjevo gradovi iz kojih dolazi najveći broj zaraženih korona virusom.Iz Valjeva je danas u Zavod za biocide u Beogradu poslato 16 uzoraka na testiranje na korona virus i informacija o konačnom rezultatu biće saopštena valjevskom Domu zdravlja, saopštila je ranije danas dr Branka Antić . Koliko je pozitivnih pokazaće laboratorijska analiza.\nVučić je u obraćanju gradjanima rekao da je u Ćupriju upućena pomoć, a da je to pre dva dana uradjeno kad je Valjevo u pitanju. Kako se moglo čuti u obraćanju gradjanima, donete su i nove mere:\n-Zabrana kretanja od subote u 13h do ponedeljka u pet ujutro. Zabrana ne važi za penzionere nedeljom izmedju 4h i 7h kada mogu otići u nabavku.\n-Na jednom mestu ne može biti okupljeno više od dvoje ljudi.\n-Subotom od 23h do 01h na razdaljini ne većoj od 200 metara dozvoljeno je izvesti kućne ljubimce u šetnju.\n„U Valjevu od 5 lekara jedan je pozitivan“, rekao je predsednik.\nU Valjevu je inače formiran COVID-19 centar u kome se obavlja testiranje potencijalno zaraženih.Ambulanta Doma zdravlja u Divcima odredjena je za te poslove , a rad je organizovan u tri smene 24h dnevno.\nIz Valjeva je danas u Zavod za biocide u Beogradu poslato 16 uzoraka na testiranje na korona virus i informacija o konačnom rezultatu biće saopštena valjevskom Domu zdravlja, saopštila je ranije danas dr Branka Antić .\nU izjavi novinarima direktor Doma zdravlja Branka Antić kaže da se rad ne prekida: „Nije lako, dolazi sve veći broj ljudi sa različitim simptomima, naravno da nije sve sumnja na korona virus, već ima i drugih respiratornih infekcija. Ko od lekara u Kovid-19 centru radi noć, sutra ima slobodan dan, ali ko je radio dnevnu smenu, sledećeg dana ne prekida rad, već preuzima obavezu u Domu zdravlja sa ostalim pacijentima. U ambulanti u Novom naselju lekar obavlja pregled, laborant uzima krv za analizu, tehničar uzorkuje bris za testiranje na prisustvo korona virusa, potom se pacijentu u Opštoj bolnici radi rendgen pluća, a one koji imaju težu kliničku sliku, odnosno respiratorno su ugroženi, naša ekipa Hitne pomoći odmah prevozi za Beograd“.\nPo njenim rečima Domu zdravlja trenutno nedostaje 56 ljudi , ali je održanju situacije pomogla činjenica da je angažovano 30 medicinskih sestara i tehničara po hitnom postupku.\n„Činjenica je da smo premoreni, ali ljudi su hrabri i daju apsolutno sve od sebe. Ono što posebno ohrabruje jeste što naše kolege koje su izolaciji, a nemaju nikakve simptome, svaki dan nas zovu, daju podršku i obaveštavaju nas da broje dane do isteka izolacije, kako bi se vratili da rade. Novi kadar se dobro snašao, iako nisu bili ni svesni gde dolaze i u kakvom trenutku. Deset njih, koji su odlični tehničari, prebačeni su u službu Hitne pomoći koja trpi strahovit pritisak, dok je 20 na Opštoj medicini. Raduje što je polovina njih uspešno prošla obuku za uzimanje uzoraka za test na korona virus, tako da verujem da ćemo se izboriti“, izjavila je direktor Doma zdravlja Branka Antić .\n1 comment on “Vučić: Iz Valjeva dolazi veliki broj zaraženih -Danas iz Valjeva poslato 16 uzoraka”\nSnezana 02/04/2020 at 21:47\nPa gde je zavrsila ta pomoc Valjevu?Ja sam med.sestra radim u bolnici i trazimo pomoc od privrednika grada,sami se snalazimo jer nismo dobili nista od dodatne zastite.Imamo samo rukavica dovoljno.Odeljenje onkologije ,hematologije i dijaliza rade kao i do sada.Dolaze nam pacijenti sa ulice.Pomozite i nama da se zastitimo.Hvala.


Asistenti i saradnici na projektu „Srpski kao nematernji jezik“, čiji je cilj da đaci srednje školi „Sezai Suroi“ u Bujanovcu nauče srpski jezik, posetili su Službu Koordinacionog tela. Ovi mladi ljudi sastali su se sa savetnicom direktorke Službe Milicom Rodić, savetnikom direktorke Rahimom Salihijem, i stažistima u Službi Koordinacionog tela.\nMilica Rodić je predstavila aktivnosti Službe Koordinacionog tela, a najviše aktivnosti čiji je cilj unapređenje kvaliteta i dostupnosti obrazovanja: organizovanje besplatne „Škole srpskog jezika”, dodela učeničkih i studentskih stipendija, otvaranje odeljenja Ekonomskog i Pravnog fakulteta niškog Univerziteta u Medveđi i odeljenja Ekonomskog fakulteta iz Subotice u Bujanovcu.\nAsistenti su govorili o svojim iskustvima i rezultatima tokom četvoromesečnog rada sa đacima trećeg razreda srednje škole. Istakli su poteškoće i izazove sa kojima su se susretali tokom rada, istakavši da nakon četiri meseca vide velike pomake koji vode ka daljem napretku u učenju srpskog jezika.\nĐaci su veoma zadovoljni načinom na koji se izvodi nastava i iskazali su interesovanje za učenje jezika. Njima se dopadaju drugačije metode rada koje su, po iskustvima asistenata, dale rezultate u kratkom vremenskom periodu. Kao pozitivan primer i olakšavajući pristup u učenju srpskog kao nematernjeg jezika, jeste činjenica da asistenti od početka projekta uče albanski jezik. Po njihovim rečima, to je bio dodatni podsticaj srednjoškolcima da se otvore prema njima i da sa još većim entuzijazmom uče srpski jezik. Nekolicina đaka ove škole iskazala je želju i motivaciju da studiraju srpski jezik.\nMilica Rodić je ukazala na značaj projekta i pohvalila rad asistenata, ohrabrivši ih da nastave svoj rad kako bi mladi iz albanske zajednice što bolje govorili srpski jezik, što je korak napred ka integraciji pripadnika ove zajednice.\nProjekat realizuje misija OEBS u Republici Srbiji, uz finansijsku podršku Ambasade Savezne Republike Nemačke.


19. juna 2020. godine, Sava osiguranje je u saradnji sa Zavodom za transfuziju krvi, sprovelo akciju dobrovoljnog davanja krvi, povodom Svjetskog dana dobrovoljnih davalaca krvi. Cilj obilježavanja ovog datuma jeste da se ukaže na značaj pravovremene dostupnosti sigurne krvi za svakog pacijenta koji je u stanju potrebe.\nNaši zaposleni su ponovo pokazali svoju humanost i solidarnost i dobrovoljno dali krv.\nAkcija je sprovedena u Podgorici i Nikšiću u prostorijama Zavoda za transfuziju krvi. S obzirom na to da je broj dobrovoljnih davalaca krvi u Crnoj Gori još uvijek znatno ispod optimalnog, nadamo se da ćemo svojim primjerom motivisati građane i podstaći druge kompanije da se i oni priključe akcijama dobrovoljnog davalaštva krvi. Ponosni smo i zahvalni svim našim kolegama koji su se odazvali pozivu za učešće u ovoj akciji.


Toyota Ichiban 2020\nPreko 2.500 Toyotih partnera u Evropi takmiči se za čast da budu jedan od 45 Ichiban pobednika svake godine, nagrade koju dobijaju oni koji pokažu jedinstven pristup i posvećenost poslovnoj filozofiji koja stranku stavlja na prvo mesto.\nZbog pandemije koronavirusa, svečanost dodele nagrada odvijala se virtuelno, pri čemu su se najbolji Toyotini partneri digitalno povezali sa sedištem Toyota Motor Europe u Briselu.\nDidier Gambart, potpredsednik za prodaju, marketing i iskustvo stranaka, takođe je naglasio važnost ljudskog pristupa u poslovanju celokupne Toyotine dilerske mreže: „Gradimo, oko ljudi i za ljude, vrednosti za naše stranke koje traju celi život. Ljudski faktor u načinu na koji se Toyotini partneri odnose prema strankama nije moguće preslikati i drugi ga ne mogu kopirati i zato on donosi našim strankama nezaboravna iskustva“.\nBroj osam u Japanu se smatra srećnim, a u slučaju Toyotinog dilera u Novom Sadu on definitivno naglašava izvrsnost. Tago Car se po osmi put našao u probranom društvu najboljih Toyotinih partnera u Evropi, a osmi Ichiban zaslužen je konstantnim ulaganjem i radom na unapređenju kvaliteta usluga. Sanja Blečić, direktor Toyota Tago Car-a, s neskrivenim ponosom je istakla: “Toyota Ichiban najvažnija je evropska nagrada Toyote za zadovoljstvo klijenata i izuzetne rezultate poslovanja. Za nas je velika čast da smo se, u konkurenciji od preko 2500 evropskih dilera brenda Toyota, našli među 45 najboljih i da ovu nagradu osvajamo po osmi put - što nas izdvaja ne samo na našem matičnom srpskom tržištu, već i u regionu. Biti sinonim za broj jedan i nositi titulu Ichiban na evropskom nivou zaista je stvar prestiža, ali i dokaz da su naši klijenti za nas uvek na prvom mestu. Sve ovo je i jedna velika obaveza, da nastavimo ovaj sjajan niz konstantnim unapređenjima našeg poslovanja i posvećenošću u našem radu."


Mihajlović i Negre: Nastavak uspešne saradnje sa Evropskom investicionom bankom\n► Mihajlović i Negre: Nastavak uspešne saradnje sa Evropskom investicionom\nMinistarka građevinarstva, saobraćaja i infrastrukture Srbije Zorana Mihajlović razgovarala je danas u Beogradu s direktorkom Kancelarije Evropske investicione banke za Zapadni Balkan Dubravkom Negre o postignutim rezultatima u oblasti infrastrukturnih projekata i nastavku saradnje.\n"Modernizacija i rekonstrukcija pruge Niš-Dimitrovgrad projekat je o kom se govorilo 20 godina. Zajedno sa EIB-om ga pokrećemo, jer Niš je centralni deo ovog dela Balkana i mora biti dobro infrastrukturno povezan," izjavila je Mihajlovićeva, a saopštilo resorno ministarstvo.\nOna se posebno osvrnula i na projekat izgradnje autoputa Niš-Merdare-Priština.\n"U pitanju je veoma važan projekat koji će pomoći srpskom narodu na Kosovu i Metohiji. Razgovarali smo sa Evropskom investicionom bankom kako bismo već sledeće godine počeli izgradnju prve deonice Niš-Pločnik", istakla je Mihajlovićeva.\nDubravka Negre podsetila je da je Evropska investiciona banka opredelila 30 miliona evra za Zapadni Balkan do 2020. godine.\n"Polovina tog novca, 15 miliona evra, biće investirano u Srbiji i mi smo kao banka spremni da podržimo sve projekte, kako one koji su u toku, tako i nove koje ministarstvo planira", izjavila je Dubravka Negre.\nOna je rekla da je banka upoznata s postignućima Koordinacionog tela za rodnu ravnopravnost i da je zainteresovana da podrži projekte koji za cilj imaju ekonomsko osnaživanje žena i žensko preduzetništvo.\n"Ekonomsko osnaživanje žena i podrška ženskom preduzetništvu jedan je od stubova politike rodne ravnopravnosti koju sprovodimo. S tim u vezi, zainteresovani smo da kroz zajedničku saradnju pomognemo ženama preduzetnicama da započnu i održe svoj biznis", zaključila je Mihajlovićeva.


SERAFIMINO neobično putovanje– dvd crtani\nOriginalni DVD sihronizovano na srpski !\nPogled u sliku diska: Prelistaj: List 1\nCena: 325,00 din\nRuski pravoslavni crtani film. Film govori o devojčici Serafimi, ćerki pravoslavnog sveštenika. Radnja se dešava za vreme Drugog svetskog rata, kada devojčica Serafima biva odvojena od porodice i smeštena u dečiji dom. U bezbožnoj sredini je čeka niz iskušenja, a u najtežim životnim situacijama joj pomaže Sveti Serafim Sarovski.\nOvaj film je dobra prilika da se objasni deci da, kako budu odrastala, sretaće dečake i devojčice koji ne veruju u Boga, kao i ljude koji čak ne vole Boga. Da se ponekad može desiti da im neko vidi krstić oko vrata ili kad kažu da veruju u Boga i idu u crkvu, da im neko kaže da su „tupavi i smešni“ zbog toga. To ne treba da nas zabrinjava, već možemo u tom trenutku se u sebi pomoliti Bogu za tu osobu, i možemo tada reći da „iako ti ne veruješ i misliš da je to glupo – Bog svejedno postoji“. Devojčici Serafimi zbog svega nije bilo lako, jer je bila jedina među decom koju su mama i tata učili da voli Boga. Međutim, na kraju filma su čak i devojčice koje su se podsmevale njenoj veri – promenile na bolje.\nTako se može dogoditi sa svakim detetom i svakim odraslim čovekom koji u nekom trenutku nam kaže da je verovati u Boga „glupo“. Takođe, u ovom filmu vidimo još jednu životno potvrđenu istinu a to je da Svetitelji kojima se molimo, koji su naši zaštitnici ili po kojima smo dobili ime – učestvuju u našim životima i ako ih zamolimo za pomoć – na nevidljivi način nam pomažu.


Prijavio korupciju, a danas predmet podsmeha\nObjavljeno 29.10.2013. u 11h\nO dilemi koliko se isplati suprostaviti se korupciji, sve više razmišlja Petar Ilić, radnik gradske uprave u Zrenjaninu, prvi čovek koji je u ovom delu Banata od Agencije za borbu protiv korupcije dobio status uzbunjivača. Ali, uporedo sa njim i – glavobolju, neprijatnost na poslu, ugrožavanje egzistencije, pišu „Novosti“.\nSa decenijskim stažom u srpskim zatvorima, (gde je od Zrenjanina, Padinske Skele i Niša, obavljao šefovsku, upravničku i načelničku dužnost), Ilić se obreo u zrenjaninskoj administraciji. Kao rukovodilac službe za obezbeđenje i pomoćno-tehničke poslove u gradskoj upravi, bio je zadužen i za službena vozila. Kontrolom je utvrdio da su automobili dugo korišćeni van radnog vremena, odnosno, zloupotrebljavani od vozača i mehaničara, ali i njegovog prethodnika Dušana Kuridže.\nU stvari, tačno četiri godine, devet meseci i 10 dana (2005-2010) osam vozača i mehaničara koristili su službena vozila za dolazak i odlazak na posao u gradsku kuću. Neki i iz okolnih mesta, a kuriozitet je što su otac i sin odlazili sa dva automobila, iako stanuju u istoj kući u jednom selu! Dušan Kuridža, čovek koji im je to omogućio kao šef, sam je službenim „jugom“ prešao 52.000 kilometara.\nIstovremeno, svi su na blagajni gradske uprave uredno podizali novac za prevoz u javnom saobraćaju! Ilić je sakupio dokaze i predao ih policiji, koja je protiv Kuridže podnela prijavu zbog sumnje za nesavestan rad u službi. Policija je utvrdila da je budžetu grada naneta šteta od 1.567.740 dinara, koliko je svima isplaćeno na ime putnih troškova za dane kada su koristili službena vozila.\nOsnovno javno tužilaštvo, posle sprovedene istrage, utvrdilo je da su službena vozila korišćena za dolazak i odlazak sa posla tačno 2.821 put, ali da je gradska uprava isplatila na ime troškova samo 473.472 dinara više. Šefu Kuridži za 518 dana, ističe OJT, isplaćeno je 33.720 dinara više. Ali, zamenica OJT Gordana Putić odbacila je krivičnu prijavu, jer Kuridža odobravanjem vozila nije počinio krivično delo.\nDa je zamenica ispravno postupila, utvrdila je i Svetlana Vlajkov iz OJT, sa obrazloženjem da nijednim aktom gradske uprave nije predviđena obaveza dostavljanja podataka odseku računovodstva o upotrebi službenih vozila za dolazak i odlazak s posla. Samim tim, nije ni umanjivana naknada za putne troškove, dakle – sve je po zakonu!\nU međuvremenu, došlo je do smene vlasti u Zrenjaninu, a Ilić je očekivao da će zbog poštenog i predanog rada biti unapređen. Međutim, ekspresno je smenjen i raspoređen na mesto referenta za protivpožarnu zaštitu, a na njegovo mesto vraćen Kuridža! Ilić tvrdi da je od tada neprestano izložen zlostavljanju na poslu, a najviše ga kinji i omalovažava novi šef… Bio je čak stavljen na spisak za otkaz, ali dobijanjem statusa uzbunjivača zaštićen je, dok Agencija utvrđuje korupciju koju je prijavio.\n– Obradovao sam se borbi protiv korupcije prvog potpredsednika Vlade Aleksandra Vučića, očekivao da SNS u Zrenjaninu krene u obračun protiv lopovluka u gradskoj kući. Ali, doživljavam samo neprijatnosti i podsmehe kolega, koji smatraju da je bolje da sam ćutao – kaže Ilić za „Novosti“.\nUŠTEDEO I NA TOALET PAPIRU\nKAO rukovodilac, Ilić je uspeo da smanji astronomske iznose javnih nabavki svojih prethodnika. Usluge servisiranja vozila sa 2.500 na 380 dinara po radnom času. Trošak agregata za struju od 2.500 litara nafte na 200 litara. Milionske uštede ostvario je na rezervnim delovima i benzinu. Čak i na toalet papiru uštedeo je za godinu dana 940.000 dinara, jer je umesto 116,80 pakovanje plaćao 52 dinara… Kaže da mnoge zloupotrebe ne mogu da se utvrde jer ne postoji evidencija.\nIzvor : Večernje novosti, Sl Pašić\nTagovi:kontrola, korupcija, služba, ušteda\nIzmena režima saobraćaja u gradu i pojačana kontrola policije\nZrenjaninska policija spremna za Dane piva


Švedska planira rekordna ulaganja u vojsku | EurActiv Serbia\nŠvedska će svoj vojni budžet do 2025. godine povećati za gotovo 40%, ako parlament usvoji zakon koji je predložila manjinska vlade socijaldemokrata i Zelenih. S obzrom da ta vlada u parlamentu ima podršku opozicionih liberala i Partije centra, vrlo je verovatno da će poslanici usvojiti predlog.\nPredlog ministra odbrane Petera Hultkvista signalizira ozbiljan zaokret u odbrambenoj politici zemlje. Iako je budžet namenjen vojsci povećavan od 2014. godine, švedska vlada je za narednih pet godina predvidela izdvajanja kakva nisu zabeležena od Drugog svetskog rata.\nIza promene politike krije se, kako procenjuje briselski portal EURACTIV, doživljaj pretnje od susedne Rusije posle njene aneksije Krima i aktivnosti Moskve u baltičkom regionu.\nI britanski Gardiijan piše da su pojačane ruske aktivnosti na Baltiku navele Švedsku na užurbane vojne mere, uključujući i kupovinu protiv-vazdušnog raketnog sistema Patriot od SAD.\nPočetkom oktobra, Švedska je uputila protest Rusiji jer su njeni ratni brodovi uplovili u švedske terotorijalne vode, a do sada je u više navrata ukazivala da ruski avioni povreduju njen vazdušni prostor.\nMinistar odbrane Hultkvist rekao je novinarima da "postoji situacija u kojoj je ruska strana spremna da koristi vojna sredstva kako bi postigla političke ciljeve" zbog čega je Švedska suočena sa "novom geopolitičko-bezbednosnom situacijom".\nU godinama posle hladnog rata Švedska, koja nije članica NATO, zbog štednje je u velikoj meri razgradila svoje vojne kapacitete a 2010. je ukinula i obavezno služenje vojnog roka. Ono je 2017. ponovo uvedeno, ali u vrlo ograničenom obimu, koji vlada do 2025. namerava da uvostruči.\nJedan od ključnih stubova nove vladine odbrambene politike je i tešnja saradnja sa susedima, u prvom redu Finskom. Vlasti u Helsinkiju naredne godinereba da odluće i da li će kupiti švedske lovačke avione Saab Gripen.


Političari se za Srebrenicu bore pred kamerama u julu\nDamir Hrustić je izgubio oca, mnoge članove porodice u genocidu, ali se vratio u Srebrenicu.\nRadio klubu "Nikola Tesla" Brčko potrebna pomoć nakon što je olujno nevrijeme uništilo opremu\nOlujno nevrijeme koje je pogodilo teritoriju Brčkog u nejdelju, ostavilo je tragove i na opremi Radio kluba "Nikola Tesla" Brčko distrikt BiH. Naime, nakon olujnog vjetra, antene i stub koji je nosio antene su u potpunosti uništene, tako da su radio amateri Brčkog ostali bez veoma značajne i skupe opreme. Koliki je značaj radio amatera najviše se vidi u kriznim situacijama kada svi sistemi veze zakažu. Nakon katastrofalnih poplava 2014. godine radio amateri su značajno obnovili svoje kapacitete, tako što su nabavili novu opremu uz pomoć grantova Odjeljenja za bezbjednost Vlade Brčko distrikta BiH. Inače, radio amateri čine RMZO (radio mrežu za opasnost) u svim zemljama u svijetu, pa tako i u BiH.


Fotografija PASA KOJI HODAJU PO VODI najbolje pokazuje da je naša planeta na IVICI KATASTROFE (FOTO) @ Cafe.ba\nZbog klimatskih promjena masivni ledeni pokrivač Grenlanda topi se brže nego što se prethodno mislilo i sada je možda prekasno da se uradi bilo šta povodom toga, pokazalo je istraživanje s početka godine.\nGrenlandski led se tokom istorije topio u ciklusima, usljed prirodnih fenomena, ali je rast temperature ubrzao ovaj trend.\nPrema istraživanju koje je objavljeno u naučnom žurnalu “Priroda”, grenlandski ledeni pokrivač, koji sadrži dovoljno vode da podigne nivo mora za sedam metara, otapa se “neviđenom brzinom”, za 50 odsto većom od predindustrijskih nivoa, a za 33% od nivoa u 20. vijeku.\nMajkl Bevis, profesor geodinamike na Univerzitetu Ohajo i autor studije, kaže da je njegov tim otkrio da je čovječanstvo prešlo “tačku bez povratka” kad se radi o borbi protiv klimatskih promjena, piše Blic.\n– Sve što sada možemo da uradimo je da se prilagodimo i ublažimo dalje globalno zagrijavanje – prekasno je da prođemo bez posljedica. Ovo će uzrokovati dodatno povećanje morskog nivoa. Posmatramo kako ledeni pokrivač dolazi do kritične tačke – istakao je Bevis.\nRUSKI GENERAL OTKRIO: „Malo je nedostajalo da zbrišemo ambasadu SAD u Moskvi“\nNEOČEKIVAN POTEZ RUSKOG PREDSEDNIKA: Putin poslao svog čoveka na razgovore sa…\nDr Radomir Lukić, profesor na Pravnom fakultetu u Istočnom Sarajevu: B


Vulin: Ne može EU da sedi na dve stolice - VRBAS Media\nPočetna > Region > Vulin: Ne može EU da sedi na dve stolice\nMinistar unutrašnjih poslova Aleksandar Vulin izjavio je danas da ne može EU da sedi na dve stolice i da traži da se Srbija uskladi sa njenom politikom, a u isto vreme da podržava Prištinu da bude član Savjeta Evrope.\n“Predsednik Srbije Aleksandar Vučić pažljivo prati izjave evropskih zvaničnika, a posebno predstavnika Vlade Savezne Republike Nemačke i zato ga molim da ne pokušava da nađe opravdanje za nediplomatski stav gospodina Saracina. Izjaviti u Prištini da takozvano Kosovo treba da bude član Saveta Evrope, a u Beogradu pričati o evropskoj perspektivi Srbije je licemerno koliko i uvredljivo”, rekao je Vulin.\nOn smatra da ne bi trebalo “da čekamo još 20 godina da bi znali da nas Evropska unija neće i da će za Šiptare biti odvojeno posebno mesto bez obzira koliko puta pogazili reč i odbili da sprovedu dogovoreno”, navedeno je u saopštenju Ministarstva unutrašnjih poslova.\n“Nema mesta u Savetu Evrope i za državu Srbiju i za teritoriju Kosovo i Metohija pod privremenom upravom Ujedinjenih nacija. Često iz Evropske unije stignu upozorenja da Srbija ne može da sedi na dve stolice, sada neka svoju mudrost isprobaju na sebi. Neka se Evropska unija opredeli. Od njenog opredeljenja zavise i mnoge naše odluke”, rekao je Vulin komentarišući stav izaslanika njemačke vlade za Zapadni Balkan Manuela Saracina da je stav Njemačke jasan i da je takozvano Kosovo u srcu Evrope i da pripada Savjetu Evrope.\nSaracin je na Twitteru napisao da je ministarki spoljnih poslova privremenih prištinskih institucija Doniki Gervali juče prenio podršku Njemačke kandidaturi tzv. Kosova za članstvo u Savjetu Evrope. Priština je 12. maja podnijela zahtjev za prijem u Savjet Evrope, što je Beograd ocijenio kao kršenje Vašingtonskog sporazuma.\nTags\t#Aleksandar Vulin\t#Srbija\nHrvatsko skladište gasa potpuno presušilo\nStefanović poručio da za Beograd ne postoji granica sa Kosovom\nU toku sastanak Vučića i Đilasa\nTraže podršku svih zemalja u regionu: Vučić, Rama i Zaev pozivaju na pridruživanje i podršku “Otvorenom balkanu”\nINFO, 5 mjeseci ago 2 min read\nPlenković: Turistima koji žele u Hrvatsku treba jedna od tri potvrde\nINFO, 12 mjeseci ago 1 min read


Standard - Klub Briž\n16/05Standard Lijež vs Klub Briž1X2tip: 2\nJoš samo dva kola je ostalo do kraja belgijskog šampionata, pa upravo zbog toga smo se odlučili da za vas analiziramo jedan od najzanimljivijih susreta ovog kola, meč između Standarda i Klub Briža. Duel između ove dve ekipe je na programu od 20 časova i 30 minuta.\nMožda je ova ekipa mogla i više ove sezone, ali trenutno su stvari takve da se Standard nalazi na četvrtom mestu na tabeli i po svemu sudeći će tu i ostati do kraja šampionata. To mesto donosi kvalifikacije za Ligu Evrope, dok pozicija iznad direktan plasman u to takmičenje pa nema sumnje da Standard ima motiv da dobije preostala dva meča, ali se mora priznati da to neće biti nimalo lak zadatak. Naime, Standard je vezao čak četiri poraza, od kojih je poslednji bio poprilično bolan pošto je Gent trijumfovao na gostovanju kod ove ekipe i to golom u poslednjim trenucima susreta.\nSa druge strane, Klub Briž u poslednje vreme igra odlično i posle pobede u prošlom kolu nad prvoplasiranim Genkom došli su ponovo u situaciju da se bore za titulu. Naime, Klub Briž je vezao tri veoma važne pobede i prišao Genku na samo tri boda zaostatka što nije nenadoknadiva razlika na dva kola do kraja šampionata. U prošlom kolu je ova ekipa dozvolila sebi da rano primi gol od Genka, ali su onda uspeli da daju tri u drugom poluvremenu i na sve to još i da promaše penal, nakon čega su kasnije primili drugi gol i do poslednjih sekundi meča strepeli za trijumf pošto su fudbaleri Genka pogodili stativu u samom finišu meča.\nStandard je u očajnoj formi u poslednje vreme, ali se mora priznati i da nisu imali dovoljno sreće pošto su dosta bodova izgubili u poslednjim trenucima meča. Sa druge strane, Klub Briž je u naletu forme, i ima samo tri boda manje od Genka koji je na prvom mestu, a koji očekuje izuzetno teško gostovanje kod Anderlehta, pa je sigurno da će Briž ići na sva tri boda u ovom meču. Zato dajemo prednost gostujućoj ekipi i predlažemo vam da odigrate 2 koju kladionica Meridianbet plaća sa kvotom 1.90.


Imola, Tamburelo i sećanje na "kišnog čoveka": 20 godina od smrti Ajrtona Sene\nN. Todorović / Beta\nSportski svet je pre tačno 20 godina izgubio velikog automobilistu, jednog od najboljih ikada u Formuli 1, ali i velikog čoveka - Ajrtona Senu. Na stazi Imola u San Marinu, na krivini Tamburelo, mestu gde je brazilski vozač stradao usled udarca u zid pri brzini od 300 kilometara na čas, obeležen je njegov odlazak u legendu.\nTog dana nije se plakalo samo u Brazilu, nije plakao samo "najbrži cirkus" na svetu ili sportski svet, već cela planeta, zbog velikog gubitka.\nKaciga, brazilska zastava, ploča i cveće: Sećanje na Senu i u njegovom rodnom Sao Paulu\nSećanje na trostrukog šampiona Formule 1 (1988, 1990. i 1991), majstora za vožnju po kiši, zbog čega je i dobio nadimak, i dalje ne bledi, a ovog 1. maja je obeležen njegov odlazak ceremonijom na Imoli.\nBio je prirodno talentovan, imao je sve za velikana u svojoj eri, za rivale je bio enigma, ali je bio poštovan i obožavan. Latinsku strast je koristio perfektno. Nisu se zaboravile njegove bravure, ali ni to što je godinama pomagao najugroženijima, pošto je uplaćivao novac u humanitarne svrhe.\n"Mislim da se svi slažemo da je on bio najbolji vozač svih vremena. Čak i kada je povod tužan, svi smo srećni što smo ovde i što se sećamo Ajrtona", rekao je Berger i dobio buran aplauz.\n"Mnogima od nas je bio idol. Gledao sam njegove trke, a kad god sam na vestima video tu žutu kacigu i broj jedan na njegovom bolidu... uvek vas te stvari dirnu kada ste klinci. Nikada nisam imao priliku da ga upoznam, ali vidim da ga mnogi mladi poštuju, tako je njegov uticaj i dalje jak", naveo je Alonso.\nMeđu članovima njegove porodice bila je i rođaka Paula, koja je bila impresionirana brojem ljudi.\nOrganizator Ecio Zermijani dodao je da nije očekivao da dođe baš toliko ljudi, pošto je verovao da Senina smrt pada u zaborav.\nOdata je počast i Austrijancu Rolandu Racenbergeru, koji je poginuo u kvalifikacijama dan pre Sene.\nŠkotlandjanka Suzi Volf prva je žena posle 22 godine koja će naredne sezone voziti u trkama svetskog šampiionata Formule 1.


RADANPRO - OGLASI\nNa ovom sajtu nudimo Vam oglašavanje prema ciljnim grupama posetilaca! Pored toga, zahvaljujući našem servisu (R)MONITOR, oglas koji unesete, prikazaćemo na SVIM sajtovima koji imaju postavljenu našu markicu. Besplatni oglasi se prikazuju u tekstualnom, a komercijalni oglasi u grafičkom obliku - putem markice - banera. Kliknite OVDE da pogledate spisak sajtova na kojima će se prikazivati vaš oglas! Informacije o besplatnim oglasima nalaze se na stranici: Besplatni oglasi INFO. Pogledajte naše PROMOTIVNE CENE OGLAŠAVANJA i dodatne informacije o komercijalnim oglasima na stranici: Komercijalni oglasi INFO.\nKANCELARIJSKA OPREMA APARATI I OPREMA\nFOTO/KAMERE/OPTIKA APARATI I OPREMA\nAUDIO UREDJAJI I KOMPONENTE\nMUZIKA ŽIČANI INSTRUMENTI\nANTIKVITETI I UMETNIČKE VREDNOSTI SLIKE/CRTEŽI/SKULPTURE\nOBAVEŠTENJA RAZNA OBAVEŠTENJA\nZA DECU BEBI OPREMA\nZDRAVSTVO POMOĆNA LEKOVITA SREDSTVA\nNEGA LICA I TELA KOZMETIKA\nLIČNI KONTAKTI ON TRAŽI NJU\nODMORI/PUTOVANJA DOMAĆI TURIZAM\nSPORT/LOV/RIBOLOV SPORTSKA OPREMA I REKVIZITI\nPLOVNI OBJEKTI JAHTE/ČAMCI/SPLAVOVI\nAUTOMOBILI PRAVNE USLUGE\nDO 2,000 EUR\nDO 3,000 EUR\nDO 4,000 EUR\nDO 6,000 EUR\nDO 8,000 EUR\nDO 10,000 EUR\nMOTOCIKLI DO 1,000 EUR\nPREKO 3,000 EUR\nINDUSTRIJA/ZANATSTVO MAŠINE I ALATI\nGRADJEVINARSTVO MAŠINE I ALATI\nPOLJOPRIVREDA MAŠINE I OPREMA\nOPREMA ZA DOMAĆINSTVO VEŠ I SUDO MAŠINE\nNEKRETNINE IZDAVANJE SOBE\nNEKRETNINE INOSTRANSTVO STANOVI


Uzbudljiv i buran period za Bika, vreme strasti za Devicu, Vodolija pronalazi sreću...\nTokom prve dve dekade januara 2018. godine Venera, planeta ljubavi i vladar kuće parova Ovna je u kući karijere i društvenog statusa. Ovaj položaj Venere donosi izbirljivost kada se radi o odnosima i više pažnje ćete posvećivati ljudima koje smatrate vrednim vaše pažnje, divljenja i koji su situirani iz hijerarhijskog kuta gledišta ili koji vam mogu pomoći da napredujete prema svojim ciljevima. Postoje veze s nadređenima, službenicima ili popularnosti. Konjunkcija Venere sa Suncem i Plutonom govori o situacijama s posebnim značenjem, potencijalno napetim, koje će zahtevati donošenje odluka. Mars, vladar Ovna, u konjunkciji je s Jupiterom, a to govori o velikoj fizičkoj snazi i ogromnoj seksualnoj moći. Pomračenje Meseca, isto tako, naglašava ogromnu seksualnu moć, krajem meseca.


Srpske tablice - Blic Online\nPorodica iz Srbije doživela nesreću na Halkidikiju, AUTOMOBIL SE OKRENUO NA KROV, u vozilu i beba\nDanas oko 12 sati na Halkidikiju u Grčkoj dogodila se saobraćajna nesreća u kojoj je učestvovalo jedno vozilo šabačke registracije . Automobil se u nesreći prevrnuo na krov, a kako saznajemo, u njemu je bila srpska porodica sa detetom.\nKOSOVO Albanci pretukli muslimana zbog automobila sa srpskim tablicama, Đurić osudio linč\nDirektor Kancelarije za Kosovo i Metohiju Marko Đurić najoštrije je danas osudio brutalno prebijanje Muharema Durmića u selu Suvi Do kod Kosovske Mitrovice, kojeg su albanski ekstremisti izložili linču samo zato što vozi automobil sa srpskim registarskim oznakama.\nDemoliran "opel" sa srpskim tablicama u Splitu\nAutomobil sa srpskim registarskim tablicama demoliran je tokom noći u Splitu, a policijska istraga je u toku, objavili su hrvatski mediji.\nOduzete srpske tablice sa tri automobila na Kosovu\nKosovska policija oduzela je sa tri automobila stare srpske tablice sa oznakama gradova na Kosovu, izjavio je danas portparol te policije Brahim Sadriu.\nRedžepi: Od 1. juna bez srpskih tablica na Kosovu\nMinistar unutrašnjih poslova Kosova Bajram Redžepi izjavio je danas da će se od petka, 1. juna, kada počinje primena odluka Vlade Kosova, oduzimati vozila koja budu saobraćala sa starim ili novim registarskim tablicama Srbije.\nDevet osoba poginulo u udesu vozila sa ukradenim srpskim tablicama\nSOLUN - Devet osoba je poginulo, a četiri su povređene kada je automobil sa ukradenim srpskim tablicama rano jutros sleteo sa puta na severu Grčke, saopštila je policija.


Borcima u Hercegovini za svaki mjesec poveden u ratu naknada 5 KM\n"Skupština i Vlada su u budžetu za tekuću godinu osigurale 600 hiljada KM i iz tih sredstva naši borci će moći nakon današnjeg zakona ostvariti naknadu od 5 KM mjesečno. Kroz ovaj zakon smo propisali jasne procedure koje će ići preko jedinica lokalne samouprave koje će biti zadužene za prvostepena rješenja i zaprimanje zakona, a ministarstvo će uraditi reviziju tih rješenja i nadam se da će već od 1. jula ići isplata", kazao je ministar Soldo.\nIstiče kako je ovim zakonom i udvostručen iznos koji će ministarstvo davati borcima za ortopedska pomagala i da su urađene tehničke izmjene koje se odnose na subvencioniranje obaveze borcima za doškolovanja i prekvalifikacije te popravke s aspekta stambenog zbrinjavanja.\n"Mi smo jedan od posljednjih kantona koji donosi ovaj zakon, ali bitno je da ga na kvalitetan način riješimo i naši borci će ubuduće imati pravo na egzistencijalne naknade. Nažalost, ona je 5 KM po mjesecu provedenom u ratu, tako da maksimalan iznos ove naknade može biti, ako znamo da je 55 mjeseci maksimalna mogućnost učestvovanja u ratu, oko 270 KM, a federalni prosjek je 210 KM", kaže Soldo.\nNaglašava da je osigurano 600 hiljada KM za ovu godinu, što treba biti dovoljno za realizaciju, jer, kako navodi, pravo na tu naknadu bi trebalo ostvariti manje od 500 boraca u HNK, jer se radi o generaciji koja navršava 55 i 56 godina.\nPredsjedavajući Skupštine HNK Šerif Špago je, referirajući se na činjenicu da naknade borcima HNK rješava među posljednjima u državi, naglasio kako u ovom kantonu uvijek ulazi oprezno u nova prava.\n"Nadam se da ćemo nakon godinu izvršenih analiza smoći snage da i određena druga godišta uvedemo u pravo, da se ovoj kategoriji koja se smatra jednom od najugroženijih u FBiH omogući da veći broj njih uđe upravo, imajući u vidu da su to neka minimalna sredstva. Prema broju ljudi koji se planira uvesti do kraja godine je to 600 hiljada, na godišnjem nivou milion i 200 hiljada za 55 i 56 godište'", kazao je Špago.


Kim veoma zadovoljan probom novog oružja\n► Kim veoma zadovoljan probom novog oružja\n17.08.2019 | 10:37h ► 16:37h Seul\nSeverna Koreja je danas saopštila da je lider te zemlje Kim Džong Un posmatrao probu novog oružja, smatranu za pokušaj pritiska na Vašington i Seul zbog sporih nuklearnih pregovora i njihovih zajedničkih vojnih vežbi.\nDržavna agencija KCNA je prenela da je Kim posle jučerašnjih proba izrazio "ogromno zadovoljstvo" zbog "misterioznog i neverovatnog uspeha" vojske u nedavnim probama i obećao izgradnju "nepobedivih vojnih kapaciteta koje se niko neće usuditi da izaziva". U izveštaju nisu navedeni eventualni komentari o SAD ili Južnoj Koreji.\nJučerašnje probe su bile šeste od kraja jula, kada je otkriven razvoj novih artiljerijskih sistema i dva odvojena mobilna sistema za lansiranje balističkih raketa kratkog dometa za koje eksperti kažu da će povećati kapacitet Severne Koreje da napadne mete u celoj Južnoj Koreji, uključujući i američke baze u toj zemlji.\nKCNA nije opisala koje oružje je testirano ni kakav je učinak bio, ali je navela da su probe bile uspešne i da su povećale poverenje vojske u pouzdanost sistema.\nDržavni dnevnik Rodong sinmun je objavio fotografije koje prikazuju, kako se čini, projektil koji izleće iz lansera montiranog na vozilu i pogađa metu.\nU odvojenom saopštenju, KCNA je osudila tekuće američko-južnokorejske manevre kao probu invazije koja primorava Sever da neprestano razvija "moća sredstva i njihovo raspoređivanje za stvarni rat".\nSAD su od prvog susreta predsednika Donalda Trampa s Kimom umanjile masovnost vojnih vežbi s Južnom Korejom i obustavile slanje dalekometnih bombardera i nosača aviona u region. Međutim, KCNA tvrdi da čak i manji manevri krše dogovore koje su lideri postigli.\nAmeričke škole pripremaju nastavu na otvorenom, kupuju i šatore\nMnoge zgrade američkih škola se loše provetravaju što povećava opasnost od koronavirusa, a školska godina u nekima počinje već ovog meseca.\nTrampova konferencija za medije prekinuta zbog pucnjave blizu Bele kuće\nAmerički predsednik Donald Tramp sinoć je iznenada izveden iz prostorije u Beloj kući gde se održavala konferencija za novinare, zbog pucnjave koja se dogodila izvan ograde predsedničkog...


Bezbednija voda za piće za sve Evropljane - Progovori o pregovorima\nBezbednija voda za piće za sve Evropljane\nEvropska komisija je danas predložila reviziju Direktive o vodi za piće kako bi podigla kvalitet i poboljšala pristup pijaćoj vodi te kako bi potrošačima obezbedila pouzdanije informacije o vodi.\nPravo na pristup kvalitetnim osnovnim uslugama, uključujući vodu, jedno je od načela Evropskog stuba socijalnih prava koji su evropski lideri jednoglasno podržali na samitu u Geteborgu.\nCilj ovog zakonodavnog predloga je da to pravo zagarantuje i na taj način odgovori na prvu uspešnu evropsku građansku inicijativu Right2Water, koja je prikupila 1,6 miliona potpisa podrške poboljšanju pristupa bezbednoj pijaćoj vodi za sve Evropljane.\nPored toga, cilj predloga je i da osnaži potrošače tako što će dobavljače obavezati da građanima daju preciznije informacije o potrošnji, strukturi troškova i ceni vode po litru kako bi mogli da njenu cenu uporede sa flaširanom vodom. Na taj način će se doprineti postizanju ciljeva zaštite životne sredine, među kojima je smanjenje upotrebe plastične ambalaže i ograničavanje ugljeničnog otiska EU, kao i ostvarivanje ciljeva održivog razvoja.


Institut za transfuziologiju i hemobiologiju\nStručni tim Instituta za transfuziologiju i hemobiologiju\nVodič o dobrovoljnom davalaštvu krvi\nNaslovna » Specijalnosti » Instituti » Institut za transfuziologiju i hemobiologiju » Vesti\nRadnici železnice donirali krv VMA\nUdruženje dobrovoljnih davalaca krvi radnika železnice u saradnji sa Institutom za transfuziologiju VMA organizovalo je akciju prikupljanja krvi 24. januara 2012. godine u Svečanom salonu Železničke stanice Beograd. Tom prilikom je prikupljeno 60 jedinica krvi od radnika železnice.\nNastavlja se akcija VMA i McDonald`s za prikupljanje krvi\nInstitut za transfuziologiju Vojnomedicinske akademije i kompanija McDonald`s nastavljaju akciju afirmacije dobrovoljnog davalaštva krvi kako bi se obezbedile dovoljne količine krvi neophodne za svakodnevno funkcionisanje zdravstvenih institucija u Srbiji.\nSaradnja VMA sa civilnim zdravstvenim institucijama – Akcija dobrovoljnog davanja krvi\nVojnomedicinska akademija nastavlja, u saradnji sa civilnim zdravstvenim institucijama, sa akcijom prikupljanja krvi u cilju njene afirmacije u Srbiji i prikupljanja što većih količina ove dragocene tečnosti.\nRudari iz Ugljevika dali krv na VMA\nU okviru uspešne saradnje Instituta za transfuziologiju VMA sa Savezom dobrovoqnih davalaca krvi Republike Srpske, 48 rudara rudnika uglja iz Ugljevika dobrovoljno je dalo krv na VMA.\nBeograd: akcija dobrovoljnog davanja krvi\nU cilju afirmacije dobrovoljnog davalaštva krvi u Srbiji i prikupljanja što većih količina ove dragocene tečnosti, Institut za transfuziologiju VMA i restoran Mekdonalds pokrenuli su početkom oktobra meseca akciju dobrovoljnog davanja krvi.\nStanovnici Elemira za pacijente VMA: akcija dobrovoljnog davanja krvi\nNa inicijativu meštana Elemira mobilna ekipa Instituta za transfuziologiju VMA boravila je u ovom vojvođanskom mestu i u saradnji sa Savezom dobrovoljnih davalaca krvi Republike Srbije, sprovela akciju u kojoj je prikupljeno 39,52 litara krvi od ukupno 76 davalaca.\nRadnici NIS-Naftagasa dali krv na VMA\nČlanovi udruženja dobrovoljnih davalaca krvi NIS-Naftagasa iz Novog Sada i Instituta za transfuziologiju VMA tokom vikenda organizovali su akciju prikupljanja krvi u kojoj je učestvovalo 30 radnika ovog preduzeća.\nprva «« [1-10][11-20][21-30][31-37] poslednja\nSpecijalnosti Instituti Institut za transfuziologiju i hemobiologiju Vesti


Proglašena vanredna situacija u opštini Lajkovac | Patak Online – Valjevo vesti\nLAJKOVAC – Na osnovu predloga Štaba za vanredne situacije opštine Lajkovac, predsednik Andrija Živković doneo je Odluku o proglašenju vanredne situacije na teritoriji opštine Lajkovac. Odluka je doneta zbog pogoršanja epidemiološke situacije usled širenja epidemije zarazne bolesti KOVID-19.\nUprkos ranije preduzetim merama po zaključcima Štaba, Lajkovac je imao nagli skok novih pozitivnih slučajeva, čak 46 za 24 sata. Za poslednjih sedam dana pozitivan test na korona virus potvrđen je kod 149 osoba. Ukupno je u ovom talasu obolelo 248 osoba, od toga je 44 izlečeno, četvoro je na bolničkom lečenju, 199 u izolaciji, a jedna osoba je preminula. Poređenja radi, u prethodna dva talasa ukupno je bilo zaraženo 99 ljudi.\nPrethodni članak Još šest žrtava, zaraženih u okrugu ponovo više od 200\nSledeći članak Broj telefona u Novom naselju za produžavanje terapije


Olimpik se pojačava na sredini terena\nOlimpik je danas potpisao ugovor o saradnji sa Nebojšom Gavrićem, te tako pojačao vezni red pred nastavak sezone.\nOlimpik je danas u svoje redove doveo Nebojšu Gavrića, fudbalera sredine terena koji je u dosadašnjoj karijeri branio boje Sarajeva, Rudara iz Ugljevika, Borca iz Čačka, Mladosti iz Lučana, Voždovca, kao i Bačke iz koje stiže u sarajevski klub.\n“Nakon prestanka saradnje sa ekipom Bačke, kontaktirali su me ljudi iz Olimpika. Bili su vrlo korektni i konkretni i ja sam odlučio da u narednom periodu nastupam za Olimpik. Već neko vrijeme sam sa ekipom i mogu reći da Olimpik ima dobar tim, atmosfera je zaista sjajna i siguran sam da ćemo u proljetnom dijelu izgledati puno bolje nego je to bilo jesenas”-izjavio je Gavrić za Olimpikovu “facebook” stranicu.\nPrethodni članakBratunac kod kuće došao do pobjede protiv Čapljine\nNaredni članakNadal podržava Đokovića: “Novak je u pravu, postoje samo dva moguća scenarija”


Naime, upravo tog historijski vrlo značajnog 25. novembra 1943. godine održano je prvo zasjedanje ZAVNOBIH-a (Zemaljsko antifašističko vijeće narodnog oslobođenja Bosne i Hercegovine) u Mrkonjić Gradu.\nOvu odluku na zasjedanju ZAVNOBIH-a potvrdilo i izglasalo je 247 vijećnika ZAVNOBIH-a, svih bh. naroda.\nPodsjećamo, Vlada Federacije BiH donijela je Odluku o proglašenju 26. novembra neradnim danom u Federaciji BiH.\nKako je obrazloženo, 25. novembar – Dan državnosti BiH, ove godine pada u nedjelju, a s obzirom na značaj Prvog zasjedanja ZAVNOBiH-a, tim više što je riječ o jubilarnoj, 75. godišnjici tog historijski važnog događaja, odlučeno je da ponedjeljak, 26. novembar bude neradni dan u Federaciji BiH.\nSvim građankama i građanima Bosne i Hercegovine kolektiv Radija Zenit čestita Dan državnosti Bosne i Hercegovine.


Šarena laža - Gojko Vlaović - Dnevni list Danas\nPočetna » Kolumna » Šarena laža\nPrema rečima premijerke Srbije Ane Brnabić prosečna plata u Srbiji će do kraja godine dostići nivo od 600 evra mesečno.\n3Piše: Gojko Vlaović 02. marta 2021. 18.00\nOna je, uz konstataciju, da je plata u januaru povećana istakla da je naša zemlja na dobrom putu da mesečna zarada 2025. godine iznosi 900 evra.\nDa li premijerka zaista veruje u ono što govori ili iznošenjem ovih podataka samo želi da donese političke poene vladajućoj Srpskoj naprednoj stranci, kojoj pripada, nije toliko bitno.\nOno što je pak važno je to da je sve što je premijerka izrekla na ovu temu, narodski rečeno šarena laža.\nPrema dostupnim podacima manju zaradu od prosečne, koja iznosi 60.926 dinara, ostvaruje čak dve trećine zaposlenih u Srbiji.\nTakođe, oko 40 odsto radnika u našoj zemlji ne zarađuje mesečno više od 46.000 dinara.\nOko 370 hiljada zaposlenih prima minimalac u iznosu od 32.126 dinara, što je niže od iznosa mesečnih troškova minimalne potrošačke korpe od 36.000 dinara.\nU takvoj situaciji, u kojoj je za najveći broj zaposlenih prosečna plata u Srbiji misaona imenica, maštarije o rastu iste do nivoa od 600 evra zvuče neozbiljno i neodgovorno.\nMoguće je pak da će zvanično do kraja godine nivo prosečne plate zaista i dostići onaj koji je najavila premijerka, međutim to će biti samo „prazno slovo na papiru“ i od toga najveći broj građana neće imati nikakve koristi, jer tu platu jednostavno neće imati.\nTo je mnogo važniji i tužniji podatak od toga da nadležni „napumpavaju“ iznos prosečne plate u Srbiji sa ciljem podizanja rejtinga aktuelne vlasti.\nJedini način da zarade građana budu veće nego što je to sada slučaj jeste da Vlada Srbije povede sasvim drugačiju ekonomsku politiku od one koju trenutno praktikuje.\nDrugim rečima, interesi privatnih poslodavaca ne bi trebalo da joj budu važniji od interesa građana Srbije.\nDo veće prosečne plate se može doći samo ako Vlada uslovi privatne poslodavce kojima daje subvencije da iznos zarada njihovih zaposlenih mora da bude pristojan, smanji dažbine na radnička primanja i poveća iznose koje odobrava iz budžeta za plate radnika tokom suzbijanja negativnih efekata epidemije korona virusa u privredi.\nTakođe, Vlada treba da zatraži od privatnog sektora da prati visinu plata u javnom.\nPolitika stalnog uzimanja od radnika i stalnog davanja novih povlastica privatnim preduzetnicima mora da bude prekinuta.\nNaravno, to uvek treba ponavljati, najjednostavniji i najsigurniji put do većih plata i boljeg standarda života je pokretanje procesa reindustrijalizacije koje bi dalo zamajac razvoja privredi Srbije.\nMeđutim, aktuelna vlast to uporno nastavlja da ignoriše protivno interesima najvećeg broja građana Srbije.\nКада се урачунају субвенције које се страним фирмама исплаћују од наших пара просечна бруто плата која се исплаћује износи око € 300.\nProsečna plata u Srbiji će biti 4.700 eu. 2089 godine\nA penzije će biti još jače.\nMeđutim, nisu to jedine sjajne vesti. Kifla će, recimo, koštati 1500 eu, pa ti sad vidi bato moj ko će sa nama da se meri u regionu.


Tako je govorio Alija: Mi nismo Turci | Stolac Bola\nObjavljeno Juli 19, 2016 Juni 17, 2017 autor Staima Novo\n• U intervjuu za magazin start 1990. godine Alija Izetbegović govorio je o identitetu Muslimana rekavši kako oni nisu poturice...\n"Čak ni za vladavine Turske ovim krajevima, Muslimani se nisu osjećali Turcima. to su povijesne činjenice" - rekao je Alija Izetbegović magazinu Start u intervjuu 1990. godine nedugo nakon osnivanja Stranke demokratske akcije.\n"Muslimani nisu poturice, za to ima bezbroj dokaza i potvrda historijskih činjenica. Oni su oduvijek bili tu" - rekao je, između ostalog, prvi predsjednik BiH dodavši kako su "čitave generacije Muslimana odrasle u potpunom nepoznavanju vlastite prošlosti, identiteta, kulture, historije".\n"Cilj je bio jasan: ako ne znaš odakle dolaziš, nećeš znati ni kamo treba da ideš. Biljka bez korjena lako se čupa. Sada se situacija mijenja, ali trebat će dosta vremena da stvari dođu na svoje mjesto" - rekao je Izetbegović dodavši kako Muslimani u BiH imaju "stoljetnu tradiciju".\nHusein Kapetan Gradaščeviċ\n"Jedinstvena zastava boje krvi naših šehida, koja označava našu nezavisnost. Ono što čini zastavu zastavom je krv. Jedna država 780.000 kvadratnih kilometra nje, ujedinjena, jedna država. Svi zajedno, braćo i sestre, činimo Tursku" - rekao je Erdogan.\nPodsjećamo, u srpnju 2012. godine Erdogan je rekao kako mu je Alija Izetbegović ostavio "Bosnu u amanet. Rekao mi je u bolnici: Bosna je ostavština Osmanlija" - rekao je Erdogan u središnjici svoje stranke na 17. godišnjicu genocida u Srebrenici.\nPrethodna ObjavaPrethodno Erdoganov sistem će kolabirati\nSljedeća ObjavaSljedeće Erdogan stalno traži neke krivce


Uslovi rada u Srbiji treba da budu što humaniji, a radno vreme odgovara interesima svih zainteresovanih, proiuzilazi iz stavova siondikata i posldavaca\nPotpredsednik SSSS Duško Vuković i počasni predsednik Unije poslodavaca Srbije Nebojša Atanacković gorovili su danas o tome da li bi nedelja kao dan u sedmici trebalo da bude neradna, kao ponegde u Evropi i u regionu.\nOni su gostujući na TV K1 komentarisali i odluku Belgije da se radna nedelja skrati sa pet na četiri dana, te sa svojih stanovišta ocenili da je Srbija po pitanju skraćenja radne nedelje još uvek daleko od trendova evropskih zemalja.\nVuković smatra da Srbija ne treba da pravi decenijske razlike u odnosu na Evropsku uniju i da u domenu rada što pre mora da se približi modernom tržištu, ekonomiji i društvu, dok Atanacković ističe da manje rada ima i svoju cenu.\n- Mi u domenu rada imamo jako sporo približavanju EU, jer se, kao što vidimo, i na najveći državni praznik radi, te su zaposleni nezadovoljni uslovima. Time što radimo na Dan državnosti pokazujemo da ne poštujemo sami sebe - kazao je Vuković i istakao da za to ima odgovornost, država, privrednici i poslodavci.\nDa li i vas "zivkaju" s posla: U EU slanje mejlova posle radnog vremena ponegde i kažnjivo (ANKETA)\nHoće li biti bojkota kupovine u Maksiju: Žene, prve na udaru, a sada im smanjuju plate\nDupla plata i za 3. januar: Koliko iznose dnevnice za predstojeće praznike?\nKazao je da bi se za početak trebalo izboriti da veliki praznici kao Božić, Uskrs, Nova godina, Sretenje i Prvi maj budu neradni, ali i da nedelja uvek bude slobodan dan.\nZadovoljni radnici su produktivniji\nPrema rečima Vukovića, ekonomija ne bi bila mnogo oštećena ako bi nedelja bila neradan dan, tim pre što bi radnici bili produktivniji i zadovoljniji ukolko bi imali više vremena za sebe i svoju porodicu.\nPodsetio je da takav trend po kome se nedeljom ne radi nesmetano funkcioniše u Crnoj Gori i dodao da se to ne odnosi na zdravstvo i javne službe, kao i da nije neophodno da u Srbiji trgovinske radnje rade nedeljom.\nVuković je naveo da je poslednje istraživanje Evrostata ukazuje na to da zaposleni u Srbiji rade najviše u Evropi, više od 43 sata nedeljno.\nTakođe, kazao je da su evropska istraživanja pokazala da ekonomija neće trpeti ako se radi četiri dana, jer će produktivnost biti veća.\nObjasnio je da zadovoljni radnik pravi kvalitetan proizvod koji može biti konkurentan u Evropi, ali zaključio da naš sistem ide u prilog poslodavcima, a ne radnicima.\n- U poslednjih nekoliko godina profiti u Srbiji porasli su za 200 odsto, a to se vidi na osnovu završnih računa privrednih subjekata u Srbiji, a sa druge strane zarade su manje. U Srbiji se teži da se nastavi trend ekspoloatisanja dugog i prekovremenog rada koji ide u korist sveta kapitala - rekao je Vuković.\nOn je podržao poslodavce koji su Uniji poslodavaca i poštuju zakonski okvir i prava radnika, ali su, kako je rekao, oni u manjini.\nOsvrnuo se na to da u našoj zemlji nema dovoljno inspektora koji bi kontrolisali tržište rada i naveo da oko 240 inspektora nadzire preko 450.000 privrednih subjekata.\nProkomentrisao je i namete koji imaju poslodavci i poručio da je na njima da se dogovore sa državnom politikom i nadležnim institucijama, kako bi imali povoljnije uslove, a ne da, kako kaže, dobrobit ostvaruju i troškove nadoknađuju na uštrb zaposlenih.\nRadno vreme shodno razvijenosti ali i ceni\nO dužini radnog vremena i radne nedelje ispred Unije poslodavaca govorio je Nebojša Atanacković, koji je rekao da dužina radnog vremena zavisi od razvijenosti države, pa dodao da je za siromašne zemlje karakteristično da "rade od jutra do sutra".\nPrema njegovim rečima, bogatije i privredno razvijenije zemlje mogu sebi da dozvole da se radno vreme u svim delatnostima smanji.\n- Tako da u Holandiji trgovinske radnje ne rade non stop kao kod nas, već imaju veliku pauzu između prepodnevnog i popodnevnog dela, tako da zaposleni rade dvokretno i odu svojim kućama na pauzi - kazao je Atanacković.\nIstakao je da trošak rada mora biti izražen kroz cenu proizvoda i usluga, tako da radnje koje duže rade i posluju na neradne dane treba da imaju veće namete, ali i više cene proizvoda koje nude.\nAtanacković je kazao da ukoliko bi se u Srbiji uvelo da nedelja bude neradan dan, ljudi bi uspeli da se naviknu na to i prilagode novim uslovima svoje potrebe za snabdevanjem, kao što je to urađeno u Crnoj Gori.\nOcenio je da Srbija ekonomski nije daleko od odluke da se nedelja uvede kao neradan dan i poručio da u tom domenu treba slediti primer drugih zemalja.\nNedeljom je veći profit\nNaveo je da, prema rezultatima Unije poslodavaca, u Srbiji preduzeća pozitivno ocenjuju rad nedeljom, jer tada ostvaruju najveće profiti, pogotovu kada je reč o tržnim centrima.\nTakođe, objasnio je da se neka trgovinska preduzeća opredeljuju za rad nedeljom, kako bi ostali konkurentni na tržištu i ne bi izgubili klijente.\nAtanacković smatra da je trenutno u Srbiji nerealno smanjiti rad, ali da bi trebalo da zarade budu veće, te da to ispunjava interese i radnika i sindikata.\nObjasnio je da bi plate radnicima bile veće, ukoliko bi parafiskalni nameti poslodavcima bili manji.\nTakođe, kako tvrdi poslednjih godina su se stvari promenile u korist zaposlenih zbog toga što su poslodavci ostali bez dovoljno stručnog i specijalizovanog kadra, te više uslovi rada ne zavise isključivo od njihovih interesa.\n- Zaposleni je ozbiljan subjekat u lancu proizvodnje i radnici u Srbiji nisu više tako ugrozeni ukoliko imaju potrebno znanje - kazao je on.\nAtanacković je poručio da odluke o načinu plaćanja prekovremenih sati i broju neradnih dana u toku nedelje u Srbiji za sada treba ostaviti poslodavcu, koji mora poštovati Zakon o radu.\nPrema Zakonu o radu, verski i državni praznici su neradni, prekovremeni sat se plaća 26 odsto više, a dnevnica za neradni dan za 110 odsto veća, naveo je Vuković.\nRadno vreme rad nedeljom Sindikati Poslodavci prava radnika\nTragičan kraj potrage: Marijan iz Pirota koji je nestao u četvrtak nađen u Nišavi!


Poseta porodilištu: SUSRET sa emocijama — Wannabe Bride\nBoravak u porodilištu spada u majčinsko iskustvo i nema tu mnogo toga lepog što ponesete u sećanju – barem vam se tako čini. Porodilište je mesto gde prvi put ugledate svoju bebu, a taj susret je, ako ste ga dočekali budni i svesni, više olakšanje što se mučenje okončalo, zaprepašćenje i čuđenje zbog činjenice da je iz vas izašlo to malo, crveno, drečavo i da to sada treba da bude vaše dete. Nekako se pojam koji imate o deci i bebama, uopšte ne poklapa sa onim što doživite u porodilištu. Jer bebe inače viđamo u slatkim benkicama, sa slatkim kapicama, čiste i medene – a one uopšte nisu takve kad se rode. I kad ih prvi put uzmete u naručje i pokušate da ih dojite, suviše ste zbunjeni i zabrinuti da nešto ne pogrešite, da biste mogli da sagledate ostale emocije i da shvatite kako se zapravo osećate.\nPorodilište je ipak bolnica i tamo se osećate kao pacijent, a ne kao majka i onda odete kući sa paketićem koji ste u toj bolnici sami sebi isporučili, da ga odmotavate i umotavate, dok ne naučite kako to da radite brzo i spretno, da ga dojite, hranite, kupate i oblačite, pokušavajući da se snađete, da se saberete, da shvatite šta kako ide, koje savete da prihvatite, a koje da odbacite i kako da izađete na kraj sa svim zahtevima majčinstva, o kojima niste ni sanjali. Otprilike u vreme kad vam pođe za rukom da steknete malo rutine, veštine i samopouzdanja, počnete i stvarno duboko da osećate ljubav prema svom detetu i da nalazite i neko uživanje u tome što ste majka.


Hongkong, 1. oktobra\nHongkonška policija ispalila je suzavac i gumene metke na demonstrante koji su u utorak bacali petrolejske bombe na Azijski finansijski centar, dok paralelno sa neredima traje obeležavanje 70. godišnjice osnivanja Narodne Republike Kine.\nPolicija Hongkonga javila je da je policijski službenik ranio jednu osobu prenosi AP. Ovo je prvi put da je policija otvorila vatru na demonstrante.\nPetnaest ljudi je ranjeno, od kojih je jedna osoba kritično, saopštila je Bolnička uprava bez davanja detalja. Policija je upotrebila vodeni top, kako bi rasterala demonstrante, koji su bacali Molotovljeve koktele ispred kancelarija centralne vlade na području Admiraltija i naredila evakuaciju zgrade susednog zakonodavnog veća.\nAktivisti su odlučni da zasene svečanosti u Pekingu, nastavkom protesta koji traju gotovo četiri meseca sa zahtevom za veće demokratske slobode. Desetine hiljada ljudi u utorak popodne po lokalnom vremenu marširalo je ulicama Hongkonga, uprkos tome što su vlasti odbile prijavu za održavanje mitinga i što je policija upozorila okupljene "da što pre napuste mesto događaja".\nGrađani su se u manjem broju okupili i u gotovo desetak drugih okruga, a na najmanje četiri mesta policija je intervenisala gumenim mecima i suzavcem.\nU Tsuen Vanu, maskirani demonstranti koristili su kišobrane kako bi se suprotstavili policajcima, nakon niza hapšenja, prisilivši policiju da se povuče u obližnju gradsku većnicu. Vlasti su takođe saopštile da su demonstranti bacali korozivnu tečnost na policajce u Tuen Munu, i objavili slike policajca sa opekotinama po telu i rupama u uniformi.\nU jednom trenutku tokom marša demonstranti su bacali jaja na portret kineskog predsednika Si Đinpinga i rušili velike plakate postavljene u znak proslave 70. godišnjice komunističke Kine.\nProtesti u Hongkongu inicijalno su izbili zbog plana da se dozvole izručenja na kopno, ali od tada su se narasli u mnogo širi pokret pun gneva protiv gradskih čelnika i Pekinga. Među zahtevima demonstranata je i istraga policije, amnestija za više od 1.500 uhapšenih i opšte biračko pravo - što su zvanični Peking i predsednica Vlade Hongkonga Keri Lam odbacili.


Afera KC Niš: Koliko ćemo plaćati kašnjenje i ko se ugradio u nabavku opreme? – Gerila\nGerila > Društvo > Afera KC Niš: Koliko ćemo plaćati kašnjenje i ko se ugradio u nabavku opreme?\nobjavljeno na Dec. 18, 2017 u 2:04 pm\nOtvaranje Kliničkog centra Niš stanovnici ovog i okolnih gradova čekaju više od decenije. Iako je planirano da Klinički centar u najvećem gradu na jugu Srbije bude otvoren još pre dve godine, do kašnjenja je došlo između ostalog zbog loših projekata. Za sada niko nije odgovarao ni za loš projekat, ni za činjenicu da je tender za opremanje Kliničkog centra proglašen neregularnim, a posao ipak realizovan do kraja.\nTokom svečanog otvaranja, kome je prisustvovala i cela Vlada, Aleksandar Vučić je između ostalog rekao: „O greškama danas neću jer smo uspeli nešto iz njih da naučimo“.\nNovinari Insajdera, između ostalog, su istraživali koliko je na kraju koštala izgradnja Kliničkog centra u Nišu, koliko je i zbog čega država platila odštete izvođaču radova.\nNeka od ovih pitanja smo uspeli da postavimo ministru zdravlja Zlatiboru Lončaru, dok drugim državnim funkcinerima juče nije bilo moguće postavljati pitanja prilikom otvaranja Kliničkog centra.\n„Znate koliko sam živaca i svega pogubio oko ovog kliničkog centra Niš“, rekao je Lončar odgovarajući na pitanja.\nRekonstrukcija, izgradnja novih 45.000 kvadratnih metara i opremanje centra koštali su oko 50 miliona evra. Ta sredstva su najvećim delom obezbeđena iz kredita Evropske investicione banke, od koje je Srbija pre više od decenije dobila kredit od 150 miliona evra za rekonstrukciju četiri klinička centra, a rok da to bude učinjeno je bio pet godina.\nGradnja u KC Niš je međutim počela tek 2013. kada je Vlada potpisala ugovor o izgradnji sa italijanskom firmom „Inso“ u vrednosti od 31,5 miliona evra. Od tada su rokovi za završetak radova više puta pomerani. Nadležni su krivicu prebacivali na izvođača radova, ali i na loše urađene projekte koje su „nasledili“.\nNakon konačnog završetka radova, pred novinare je stao samo ministar zdravlja Zaltibor Lončar. Na pitanje novinara Insajdera koliku će odštetu država morati da plati izvođačima zbog stalnih izmena projekta i zaustavljanja radova, Ločar uverava da država ništa dodatno neće plaćati.\n„Znate šta, kad nasledite nešto, ne želim u ovom lepom danu da se vraćam toliko. Znate koliko sam živaca i svega pogubio oko ovog kliničkog centra, ali je teško naslediti neku stvar koja je trebalo da bude završena pre toliko godina, a onda je naslediti takva kakva jeste i iz nje izvući sve ono što valja, dodati ono što nema i ispraviti ono ne valja. Ali kao što vidite u tome smo uspeli, budite sigurni odštetu platiti nećemo“, rekao je Lončar.\nIako je ministar decidan u tvrdnji da država neće ništa platiti, direktor Kancelarije za javna ulaganja Marko Blagojević je za Insajder pre manje od mesec dana rekao da će odštetu plaćati i jedni i drugi.\n„Ovde nema nevinih, ima krivih i ima krivljih. I upravo to će da se reflektuje na konačan ishod procene i konačno da li će i ko kome plaćati za kašnjenja, shodno tome, čija je kašnjenje krivica. Izvođači radova će platiti penale i tu apsolutno nema nikakvih dilema, ali će istovremeno i naša strana, kada se završi sav nadzor, snositi deo finansijske odgovornost”, rekao je Blagojević 24. novembra.\nCelokupna oprema je nabavljena putem javne nabavke koju je Komisija za zaštitu prava u postupcima javnih nabavki proglasila nezakonitom. Uprkos tome, Ministarstvo zdravlja nije raskinulo ugovor o nabavci opreme sa kineskom kompanijom China Sinopharm vredan 12,2 miliona evra.\nNije moglo bez botova\nKako javljaju lokalni mediji u Nišu, u ovaj grad je juče došlo oko 50 autobusa. U organizaciji SNS-a, članstvo i simpatizeri is Niša, Vranja, Prokuplja i drugih gradova u ovom kraju, došlo je da napravi špalir, pozdravi vođu i “uveliča” otvaranje KC Niš.\nTagoviaferabrnabićkc nišklinički centarkorupcijakrađalončarnepravilnostinišotvaranjepenaliplaćanjepropustivučić


Ukinuto preduzeće za grejanje, troškove plaćaju građani-Grejanje.com\nGORNJI MILANOVAC - - Nakon pune dve godine rada na osnivanju javnog preduzeća za grejanje i distribuciju prirodnog gasa u Gornjem Milanovcu, Opštinsko veće danas je odlučilo da se od toga odustane.\nGrejanje u Gornjem Milanovcu organizuje javno komunalno preduzeće u čijoj je primarnoj nadležnosti održavanje higijene u mestu. Zbog toga su opštinski čelnici želeli da grejanje organizuje posebno preduzeće.\nU obrazloženju koje je podneo načelnik za Komunalno-stambene poslove Zoran Drinjaković navodi se da je preduzeće trebalo da počne da radi 1. oktobra, "ali se nisu stekli uslovi, te se ukazala potreba za ukidanjem odluke o osnivanju".\nNiko nije objasnio koji su to uslovi, a rečeno je da je odluka o osnivanju usvojena 30. septembra 2009. kada je dat rok da bude realizovana do 1. oktobra 2011. godine.\nČak je za vršioca dužnosti direktora preduzeća u osnivanju imenovan Miroslav Milovanović, pomoćnik predsednika opštine, koji je za agenciju Beta izjavio da ne zna zašto se odustaje od novog preduzeća.\nDirektor Javnog komunalnog preduzeća, koje sada organizuje grejanje, Milosav Petrović rekao je da takav način rada stvara konstantne gubitke i da se ogroman dohodak iz drugih radnih jedinica izdvaja za rad toplana.\n"Jedini način da se racionalno organizuje grejanje je osnivanje posebnog preduzeća, jer gubitke pokrivaju svi građani, a to je strateško i ključno pitanje i nije jasno što se to odlaže", naveo je Petrović.


Zvezda se oglasila saopštenjem u vezi sa slučajem „Katai“ - Sputnjik Srbija\n10:07 21 Januar 2021\n15:21 08.12.2020 (osveženo 16:05 08.12.2020) Preuzmite kraći link\n„U cilju sprečavanja daljih dezinformacija u vezi sa zdravljem Aleksandra Kataija, Fudbalski klub Crvena zvezda želi da obavesti javnost da je naš prvotimac dobro i da svi nalazi ukazuju da će tako i ostati“, navedeno je u saopštenju.\n„Katai privodi kraju niz neophodnih testiranja kojima je podvrgnut posle redovnih reprezentativnih obaveza. Vesti su dobre i na taj način treba posmatrati celu situaciju“, ističe se u saopštenju.\nRanije je javljano da Katai ima zdravstvene probleme i da oseća konstantan umor, što je ukazivalo na ozbiljan zdravstveni problem.\n► Još jedna blistava jesen u „Ljutice Bogdana“\n► Zvezda minimalcem do jesenje titule, kiša golova u Inđiji i Lučanima\n► Stanković posle podviga Zvezde: Lepota igre? Ne zanima me, cilj je rezultat\nzdravstveno stanje, saopštenje, FK Crvena zvezda, Aleksandar Katai


Kinezi u tajnosti vakcinisali stotine hiljada ljudi - NOVA portal\nKinezi u tajnosti vakcinisali stotine hiljada ljudi\nSvet Autor:Nova14. sep. 202012:29 > 12:38\nKineska farmaceutska kompanija navodno je u tajnosti vakcinisala stotine hiljada ljudi sa jednom od dve eksperimentalne vakcine protiv kovida-19.\nKineska Nacionalna biotek grupa (CNBG), podružnica državne Sinofarm kompanije, testirala je još uvek nebezbednu vakcinu na po naređenju kineske vlade u julu, prenosi Vol Strit Žurnal.\nRanije danas, Žong Song, pravni zastupnik kompanije, rekao je novinarima da dve vakcine koje razvija CNBG mogu i do tri godine da štite ljude od koronavirusa.\nImunolog: Vakcina protiv korone u Srbiji teško pre 2022.\nOksfordska vakcina: Do kraja godine ćemo znati da li „radi“\nJesen sa koronom: SZO upozorava na težak oktobar, novembar\nIzveštaj o testiranju usledio je nakon što je druga kineska kompanija, Sinovak Biotek, objacila da su i oni vakcinisali između 2000 i 3000 svojih zaposlenih i članova porodice eksperimentalnom vakcinom.\nAgencija Blumberg prenela je da su dve vakcine u trećoj fazi razvoja zajedno sa još tridesetak drugih iz celog sveta.\nU avgustu, Rusija je saopštila da su testirali i razvili vakcinu protiv korone.\nKineska vlada odobrila je da se pripadnicima vojske daju eksperimentalne vakcine koje je u junu razvila firma KanSino Biolodžiks a onda je mesec dana kasnije, spisak proširila i na medicinske radnike. Žong Song je rekao da niko od onih koji su dobili CNBG-ovu vakcinu nije razvio nikakve nus pojave niti se zarazo koronavirusom.\nFoto:Tanjug/AP Photo/Kirsty Wigglesworth\nNajveći proizvođač vakcina nema dobre vesti\nU međuvremenu, glavni izvršni direktor Serum Instituta, najvećeg proizvođača vakcina na svetu, Adar Punavala, izjavio je kako zbog toga što se proizvodni kapaciteti ne povećavaju dovoljno brzo, dostupnost vakcina za COVID-19 svima na svetu može biti osigurana najranije 2024. godine.\n„Biće potrebno četiri do pet godina da svi na planeti dobiju vakcinu“, rekao je on i upozorio da u slučaju vakcina koje predviđaju dve doze trebati proizvesti 15 milijardi doza.\nInače Serum Institut već ima potpisan ugovor s Astra zenekom o isporuci milijardu doza vakcine po ceni tri dolara za 68 zemalja, a saradnju su dogovorili i s Novavaksom i ruskim Gamaleja istraživačkim institutom za proizvodnju Sputnik vakcine.\nPotvrda sa Zapada: Ruska vakcina radi, nuspojave blage\nOksford nastavlja testiranje vakcine protiv koronavirusa\nDžonson i Džonson počinje ispitivanje vakcine\nPunaala upozorava kako je očigledno da svet po pitanju vakcina želi da bude optimističan, ali je rekao da on ne deli taj optimizam jer ne vidi adekvatan nivo kapaciteta ni distributivne logistike. Njegova kompanija inače proizvodi oko 1,5 milijardi doza raznih vakcina godišnje koje prodaju u 170 zemalja.\nPrema procenama izvršnog direktora američke Fondacije za istraživanje vakcina Pitera edve trećine svetske populacije moglo bi biti vakcinisano do sredine 2023. godine. Pod uslovom da se proizvede vakcina sa 75-postotnom učinkovitošću, to bi prema Heleovom mišljenju moglo biti dovoljno za zaustavljanje pandemije.\nNemački stručnjak: Dogodine ponovo vakcinacija protiv korone\nDete iz kolone: Ko je srpski kandidat za prvog čoveka Knina\n16. maj. 2021 55


Evropska Unija je u junu 2006. godine odlučila da sa Crnom Gorom uspostavi odnose kao sa suverenom i nezavisnom državom, neposredno nakon obnavljanja crnogorske nezavisnosti na referendumu 21. maja 2006. Već u oktobru 2007. potpisan je Sporazum o stabilizaciji i pridruživanju između EU i Crne Gore, kao i Privremeni sporazum o trgovini i srodnim pitanjima. Privremeni sporazum je stupio na snagu u januaru 2008, a Sporazum o stabilizaciji i pridruživanju u maju 2010. nakon što su ga ratifikovali parlamenti svih zemalja članica EU. Crna Gora je 17. decembra 2010. godine dobila status kandidata i ušla u novu i zahtjevniju fazu evropskih integracija.\nPristupanje EU zahtjeva aktivnu ulogu svih segmenata društva - Vlade, Skupštine, državnih institucija i nevladinih organizacija, koje svojim zajedničkim djelovanjem treba da doprinesu što bržem ispunjenju kriterijuma za članstvo u EU. U ovom procesu značajnu ulogu ima i Centralna banka Crne Gore, koja se ogleda u: Učešću u radnim i pregovaračkim strukturama koje su formirane u cilju efikasnog vođenja pregovora o članstvu u EU; Učešću u pripremi dokumenata i izvještaja za potrebe procesa evropskih integracija;\nOd početka procesa evropskih integracija u Crnoj Gori CBCG pruža svoj puni doprinos tom procesu kroz učešće u pregovorima, realizaciju saradnje sa nadležnim institucijama u Crnoj Gori i institucijama EU, te kroz učešće u pripremi strateških dokumenata i izvještaja koji se dostavljaju EU. Tokom pregovora Crne Gore za dobijanje statusa „potencijalnog kandidata” predstavnici CBCG bili su neposredno uključeni u rad „Unaprijeđenog stalnog dijaloga“, foruma putem kog predstavnici nadležnih organa održavaju redovne sastanke sa predstavnicima EU. CBCG je učestvovala i u pripremi Ekonomskog i fiskalnog programa (EFP), odgovora na pitanja iz Upitnika Evropske komisije, Izvještaja o napretku, Nacionalnog programa za integracije, te Izvještaja o pregledu realizovanih obaveza iz SSP – a. CBCG sada učestvuje u radu pet radnih grupa za pregovaračka poglavlja Ekonomska i monetarna politika, Finansijske usluge, Statistika, Slobodno kretanje kapitala i Finansijska kontrola.


Dačić sa Tačijem danas o izborima na KiM | Belle Amie\n09:00, 06. 11. 2013 >> 12:15 Urednik Kosovo, Politika, Srbija 0\nPremijer Srbije Ivica Dačić će danas u Briselu razgovarati sa kosovskim premijerom Hašimom Tačijem o nedavno održanim lokalnim izborima na Kosovu, a sastanku će prisustvovati visoka predstavnica EU za spoljnu politiku i bezbednost Ketrin Ešton i prvi potpredsednik Vlade Aleksandar Vučić.\n“Biće reči i o dobrim i lošim stvarima koje su se dogodile tokom izbornog procesa, kao i o drugom krugu koji je zakazan za 1. decembar”, rekla je Maja Kocijančič, portparolka Ketrin Ešton.\nU kabinetu prvog potpredsednika Vlade rečeno je da će Vučić, na poziv iz Brisela, prisustvovati sastanku Eštonove sa Dačićem i Tačijem.\nNova runda briselskog dijaloga trebalo bi da počne u prepodnevnim časovima i da se završi rano popodne.\nIvica Dačić izjavio je u utorak da očekuje da će međunarodna zajednica doneti odluku o ponavljanju lokalnih izbora u severnoj Kosovskoj Mitrovici i istakao da će danas u Briselu biti nastavljen dijalog o održanim lokalnim izborima i implementacji Briselskog sporazum.\nDačić je u Vladi Srbije, posle sastanka sa ministrom za trgovinu i evropske poslove kraljevine Danske Nikom Hekerupom, rekao da je Srbija učinila sve što je bilo u njenoj moći da utiče na to da Srbi učestvuju na lokalnim izborima koji su održani u nedelju, 3. novembra, na Kosovu i Metohiji.\n“U najvećem broju opština izbori su uspešno završeni, odziv birača je bio dobar. Takođe, veoma smo zadovoljni rezulatatima izborne liste Građanska inicijativa ”Srpska”, rekao je Dačić i poručio da Srbija nije htela da se meša koga će Srbi izabrati na čelo opština, ali da su želeli da znaju “da li možemo jedinstveno”.\nIpak, kako je rekao, mnogi građani kao i sami kandidati “Srpske” za gradonačlenike i na dan izbora i pre njih bili su meta verbalnih i fizičkih napada.\nBriselski sporazumHašim TačiIvica Dačićlokalni izbori na Kosovu


Federalno ministarstvo poljoprivrede, vodoprivrede i šumarstva Usvojena Informacija o gospodarenju šumama u 2018. godini - Federalno ministarstvo poljoprivrede, vodoprivrede i šumarstva\nNa 188. sjednici održanoj 22.08.2019.g. u Sarajevu, Vlada Federacije BiH usvojila je Informaciju o gospodarenju šumama u Federaciji BiH u 2018. godini i planovima gospodarenja za 2019. godinu.\nS ciljem prevazilaženja teškog stanja u oblasti šumarstva zbog nepostojanja zakona o šumama na federalnoj razini, Generalni sekretarijat Vlade FBiH je uputio urgenciju Parlamentu Federacije Bosne i Hercegovine za hitno razmatranje Prijedloga zakona o šumama, koji je Vlada Federacije Bosne i Hercegovine utvrdila na 110. sjednici održanoj 07.07.2017. godine i uputila u parlamentarnu proceduru.\nKorisnike državnih šuma Vlada je zadužila da poduzmu sve neophodne aktivnosti s ciljem izvršenja radova iz godišnjih planova realizacije šumskogospdoarskih osnova, a kantonalnim upravama za šumarstvo naloženo je intenzivno praćenje realizacije šumskogospodarskih osnova, poduzimanje aktivnosti u okviru svojih ovlasti i redovito izvještavanje Federalne uprave za šumarstvo.\nIstovremeno je Federalnoj upravi za inspekcijske poslove naloženo da, u suradnji s kantonalnim inspekcijama i kantonalnim upravama za šumarstvo, intenziviraju kontrolu realizacije šumskogospodarskih osnova, te da preventivnim i represivnim mjerama osiguraju sveobuhvatnu i potpunu realizaciju svih radova planiranih šumskogospdarskim osnovama, uključujući realizaciju etata u kulturama sa procijenjenom drvnom masom i u izdanačkim šumama.


Izraelska vojska potvrdila zračni napad na ciljeve u Siriji\nIzraelska vojska potvrdila je da je izvela zračni napad na metu u susjednoj Siriji, odgovarajući na ispaljivanje rakete na njen avion.\nRanije su sirijski državni mediji naveli da je izraelska raketa pala na pokrajinu Quneitra, ubila jednog vojnika i ranila nekoliko osoba, prenosi Hina.\n„U odgovoru na paljbu na borbeni avion, lovac je napao bacač raketa iz kojeg je izbačen projektil“, navodi se u sopćenju izraelske vojske u kojem se dodaje da vojska reagira na svaku prijetnju na njene avione.\nIzraelski premijer Benjamin Netanyahu je reagirao na taj napad i rekao da je „politika zemlje jasna“.\n„Ne tolerišemo nikakvu agresiju na nas i reagirat ćemo snažno na svaki napad“, stoji u saopćenju njegovog ureda, prenosi Al Jazeera Balkans.


ZENICA Na današnjoj izvještajno-izbornoj sjednici Skupštine\nPitanja tuđe njege i pomoći su statusna i životna pitanja\nAganović: Zahvalni Klubu SBB-a i predsjedniku Nasiru Beganoviću\nDosadašnji predsjednik Saveza RVI paraplegičara FBiH, Zeničanin Mujo Aganović, na današnjoj izvještajno-izbornoj sjednici Skupštine u Zenici ponovo je izabran za predsjednika tog saveza, a Mujaga Topić iz Cazina za predsjednika Skupštine.\nAganović je tokom sjednice istakao da stopostotnih ratnih vojnih invalida prve grupe u FBiH ima 508, a druge grupe 1.356, te da "nije naodmet napomenuti kako ovi ljudi svoje svakodnevne potrebe ne mogu obavljati bez asistencije, odnosno pomoći drugog lica".\n- Zbog toga i jeste uključena, u finansijskom smislu, naknada za njegu drugog lica, za čiju se visinu tek trebamo izboriti. Nekoliko smo se godina borili i izborili, zbog čega smo zahvalni Predstavničkom domu Parlamenta FBiH i ulagaču amandmana, Klubu SBB-a i predsjedniku Nasiru Beganoviću, koji su nam dali iskrenu podršku na putu stjecanja statusa udruženja od posebnog društvenog značaja u Zakonu o boračkim udruženjima FBiH - istakao je Aganović, koji je dodao kako im takav status omogućava da legitimno predstavljaju članove ove, najteže kategorije.\nPitanja tuđe njege i pomoći su statusna i životna pitanja za nas i naše porodice te cijenimo da ćemo i to završiti.Već tri godine se borimo da to pitanje riješimo, a smatram da ga je zakonodavna vlast mogla i trebala riješiti i do sada - kazao je Aganović i napomenuo da tuđa njega i pomoć od drugog lica za najtežu kategoriju invalida iznosi 837 KM.\n- Mi smo, kroz različite varijante, tražili da se ta pomoć udupla. Na određenim stavkama, za dvadesetak ljudi koje služe i tri osobe, a za ostalih 500 ljudi tražili smo da se to uveća barem za 50 posto ili oko 400 KM. Uvažavajući svu problematiku u ovoj državi, cijenimo da su naši zahtjevi više nego skromni i više nego realni - ističe Aganović.\nOn napominje kako, nakon smrti, njihovi zakonski nasljednici nasljeđuju samo 47 posto od osnovice naknade, a što nije realno i što treba izmijeniti.\n- Nije uredu da neko ko je njegovao i nosio cijeli život stopostotnog invalida i sam postao invalid doživio takvo stanje i da ostane sa takvim procentom nasljeđivanja - kazao je Aganović.\nKroz strukture Saveza RVI paraplegičara FBiH, spremnost za borbu za prava paraplegičara i svih stopostotnih RVI, u ime svojih saveza, iskazali su i predstavnik Saveza udruženja RVI slijepih lica Zeničko-dobojskog kantona Adnan Bašić te Goran Ćuk, predsjednik Saveza RVI sa stopostotnim invaliditetom FBiH.\nRVI Mujo Aganović Skupština Mujaga Topić Cazin Zenica\nRVI i paraplegičari dobivaju nova i kvalitetnija ortopeds ka pomagala


Na “Gradini” oduzeti nevrijavljeni evri - Far\nCarinici su danas na graničnom prelazu “Gradina”, na izlazu iz zemlje, zaplenili ukupno 13.500 evra.\nPrekršaj je otkriven kada se za redovnu kontrolu prijavio 44-godišnji turski državljanin sa prebivalištem u Nemačkoj kao vozač putničkog vozila „Mercedes“, bugarskih registarskih oznaka, koji je sa dvoje saputnika krenuo iz Nemačke ka Turskoj.\nNa pitanje carinskog službenika da li imaju da prijave nešto za kontrolu odgovorili su da nemaju ništa osim ličnih stvari i po nekoliko hiljada evra.\nMeđutim, prilikom ličnog pretresa i pregleda prtljaga u džepu pantalona i ručnoj torbici vozača pronađeno je 14.800 evra dok je kod srpskog državljanina koji je sa njim putovao pronađeno 15.000 evra. I bugarska državljanka koja je takođe bila s njima imala je kod sebe neprijavljenih 13.700 evra.\nKako ni jedan putnik nije posedovao Potvrdu o unosu stranog efektivnog novca u Srbiju u iznosu većem od 10.000 evra, tako je svakome od njih iznos preko dozvoljenog privremeno oduzet do okončanja prekršajnog postupka.\nNa „Gradini“ kod Dimitrovgrada zaplenjeno još 100.000 evra Na “Gradini” kod Dimitrovgrada evri u rođendanskoj kesi i dečjem jastuku Na “Gradini” 260.000 evra u nogavici, sedištu i neseseru Na “Gradini” devize u donjem vešu, a srebrni nakit u pakovanju vlažnih maramica


Vlada Republike Srbije >> Vesti >> Saopštenja ministarstava >> Usvojen zaključak o daljim aktivnostima programa "Zelena Vinča"\nUsvojen zaključak o daljim aktivnostima programa "Zelena Vinča"\nBeograd, 1. mart 2004. godine - Vlada Republike Srbije usvojila je na sednici održanoj 26. februara zaključke o daljim aktivnostima na realizaciji programa "Zelena Vinča" koje se odnose na demontažu nuklearnog reaktora RA i uklanjanje ozračenog goriva iz njega, koje bi trebalo da bude prebačeno u Rusku Federaciju na preradu i privremeno uskladištenje.\nVlada Srbije zadužila je Ministarstvo za nauku, tehnologiju i razvoj da, u saradnji sa nadležnim organizacijama Republike Srbije i Institutom "Vinča", preduzme sve potrebne mere kako bi se ozračeno gorivo iz Instituta prebacilo u Rusiju, kao i da obezbedi demontiranje postrojenja RA u skladu sa budućim aktivnostima vezanim za trajno skladištenje nisko i srednje radioaktivnog otpada privremeno smeštenog u ovom institutu.\nOvo ministarstvo saopštilo je da je istraživački nuklearni reaktor RA prestao sa radom pre 20 godina i da je u njegovoj unutrašnjosti, kao i u adekvatnom odlagalištu unutar Instituta, trenutno smešteno nuklearno gorivo korišćeno tokom eksploatacije reaktora. Ono bi trebalo da bude izmešteno u zemlju porekla u naredne dve godine, a postrojenje reaktora demontirano tokom u narednih 12 do 15 godina, kako bi se omogućilo korišćenje zgrade u kojoj se reaktor nalazi i prateće infrastrukture u neke druge namene.\nU saopštenju se navodi da su ove aktivnosti, koje su u skladu sa svim preporukama i inicijativama Međunarodne agencije za atomsku energiju Ujedinjenih nacija, kao i sa obavezama koje je Srbija prihvatila na osnovu članstva u ovoj organizaciji, sastavni deo procesa započetog 2002. godine, kada je sveže nuklearno gorivo ovog reaktora prebačeno u Rusiju na redukciju stepena obogaćenja.\nMinistarstvo ističe da su ove mere izraz trajne orijentacije naše zemlje ka primeni nuklearne energije u miroljubive svrhe, kao i da će Srbija na taj način biti korak bliže opštoj bezbednosti u uslovima globalne borbe protiv terorizma.


Živkovića vraćaju s priprema\nRadna grupa Fudbalskog kluba Partizan odlučila je večeras da vrati Andriju Živkovića sa priprema prvog tima na Kipru i priključi ga “grupi profesionalnih fudbalera na koje klub ne računa” u Beogradu, prenosi portal Mocart sport (mozzartsport.com).\nŽivković nije suspendovan, ali on neće do isteka aktuelnog ugovora trenirati s prvim timom, već biti priključen Predragu Luki, Lazaru Ćirkoviću, Živku Živkoviću i Filipu Kneževiću u Teleoptiku, a do 30. juna će svakodnevno morati da se javlja treneru Igoru Spasiću.\nVeć nekoliko nedelja traje saga u vezi sa Živkovićevim statusom u Partizanu. On na leto postaje slobodan igrač, što će crno-bele koštati 2,5 miliona evra zbog ranijeg ugovora s jednom menadžerskom agencijom.\nŽivković će u večernjim satima dobiti pismenu odluku Radne grupe da napusti pripreme prvog tima na Kipru, a tokom sutrašnjeg dana će se vratiti u Beograd.


Mondo\t26.01.2019 11:53\nŠef Mišlena Žan-Dominik Senar imenovan je danas za novog predsednika Renoa, a Tijeri Bolore za generalnog direktora zamenjujući Karlosa Gona koji je u pritvoru u Japanu i podneo je ostavku na to mesto, saopštio je danas upravni odbor Renoa.\nKarlos Gon je sinoć podneo ostavku na čelu Renoa. Gon je ostao na čelu francuskog proizvodjača automobila Reno i posle hapšenja 19. novembra zbog navodnih finansijskih malverzacija u Nisanu. Bio je dugo godina na čelnim pozicijama u Reno Nisan grupaciji. Nisan ga je odmah posle privođenja smenio sa čela te kompanije.\n"Važno je danas naći neki oblik mira posle posebno vanrednih događaja koje smo proživeli", rekao je Senar posle sastanka Upravnog odbora Renoa u sedištu kompanije kod Pariza, a pored njega je bio Bolore. On nije pomenuo Gona imenom.\nUpravni odbor Renoa je insistirao na tome da je prioritet da novi predsednik kompanije upravlja savezom s Nisanom i Micubišijem koji je bio pod pritiskom posle Gonovog privodjenja.\nU saopštenju se navodi da Upravni odbor poverava novom predsedniku kompanije punu odgovornost vođenja Alijanse Reno-Nisan-Micubiši za račun Renoa u saradnji s generalnim direktorom.\nSenar će biti glavni predstavnik Renoa u upravnim telima saveza Reno-Nisan-Micubiši, navodi se u saopštenju.\nFrancuska vlada najveći je akcionar Renoa sa 15 odsto kapitala i ima oko 22 odsto prava glasa.\nSenar će paralelno s vođenjem Renoa ostati predsednik Mišlena do maja, kada će predati svoju dužnost, što je ranije isplanirano.\nIako je Reno prvobitno ostao uz Gona posle njegovog hapšenja 19. novembra, francuska vlada je vršila pritisak da on bude zamenjen.\n"Naš cilj od početka ovog slučaja bio je da sačuvamo interese Renoa i učvrstimo savez između Renoa i Nisana," rekao je francuski ministar finansija Bruno Le Mer.\nGeneralni direktor Nisana Hiroto Saikava pozdravio je novo rukovodstvo Renoa. On je rekao novinarima u sedištu Nisana u Jokohami da je to prvi korak u novim odnosima u savezu.\nBivši generalni direkto Gon odbacuje optužbe da je lažno prikazivao svoje prihode kao šef Nisana i falsifikovao finansijske izveštaje. On je vodio Nisan dve decenije i smatra se da ga je, ne baš popularnim, merama spasao bankrota. Istovremeno, bio je i predsednik i generalni direktor Renoa od 2009.\nGon je od 2013. do 2016. bio i na čelu ruskog proizvođača automobila Avtovaz, koji je deo Renoa.\nNakon studija, radio je 18 godina u Mišlenu, gde je bio i generalni direktor severnoameričke filijale ovog proizvođača guma.\n1. Kada ce u Srbiji Belin biti uhapsen?


Vreme 900 - Globalno zagrevanje: Kako cemo bez Antarktika\nNajnoviji regionalni klimatski modeli pokazuju da Srbija uopšte neće biti pošteđena razornih posledica globalnog zagrevanja – predviđaju se velike suše i mnogo češći talasi toplote, dok bi prosečna godišnja temperatura do kraja ovog veka u našim krajevima mogla porasti za tri i više stepeni\nNAJAVA BUDUĆNOSTI: Pustinja\nKao i mnogo toga drugog, Antarktik je počeo da se topi u lošem trenutku za Srbiju. Kad su prošle nedelje domaće novinske agencije prenele da je "ogroman blok leda počeo da se odvaja od ledenog brega Vilkins na Antarktiku", u Beogradu je to, među drugim lošim vestima, jedva primećeno.\nU međuvremenu su svetski mediji poput BBC-ja i CNN-a opisali događaj na jugu planete kao breaking news, čak i bez očigledne igre reči. Naime, komad leda malo manji od Fruške gore, sa površinom od oko 400 kvadratnih kilometara, počeo je još krajem februara da se odvaja od Vilkinsovog brega, ledenog prekrivača koji leži uz zapadno priobalje Antarktika. Zatim su, 25. marta, satelitski snimci pokazali da se ova santa sasvim odlomila od Vilkinsovog brega zbog čega je on ostao bez tri odsto svoje teritorije, nastavljajući dalje da se topi.\nVilkinsov ledeni greben se nalazi 1600 kilometara južno od Južne Amerike, uz donji deo vrata Antarktičkog poluostrva. Ovaj debeli sloj leda potpuno prekriva morski tesnac između ostrva Aleksandar i Šarko, a naziv je dobio po slavnom australijskom pustolovu i istraživaču Hupertu Vilkinsu (1888–1958), koji je dva puta tokom 1928. i 1929. godine vodio ekspedicije na Antarktik.\nStotinama, hiljadama godina je ovaj kraj sveta bio potpuno zaleđen, da bi se tokom poslednje dve decenije u ovom delu južnog kontinenta otopilo čak šest bregova. Britanski naučnici su još 1993. godine predvideli da će, zbog globalnog zagrevanja, u toku narednih 30 godina doći do otapanja Vilkinsovog brega, ali je pukotina u ledu duga više desetina kilometara prilično poranila. Ceo Vilkinsov breg se sada za kopno drži jednim uskim slojem leda, samo zahvaljujući tome što na Antarktiku počinje zima. Pitanje je koliko će još izdržati.\nBALKANSKI MODEL: "Odvajanje tako velikog ledenog bloka je još jedna potvrda predviđanja, na koja meteorolozi upozoravaju već nekoliko decenija, da na Zemlji dolazi do promene klime", kaže za "Vreme" Milan Dacić, direktor Republičkog hidrometeorološkog zavoda Srbije, dodajući da takve katastrofe moraju biti "snažan podsticaj donosiocima odluka da zaustave globalno zagrevanje". On objašnjava da je promena globalne klime usled uticaja čoveka planetarni problem i da ćemo svi trpeti posledice bez obzira na to ko je najviše doprineo zagađenju atmosfere.\nMada je Antarktik zbilja daleko od Balkana, ono što se tamo dešava je signal procesa globalnih klimatskih promena koji će uskoro mnogo uticati i na život u Srbiji. Šta se može očekivati u našim krajevima? Četvrti izveštaj Međuvladinog panela za klimatske promene (IPCC), koji je prošle godine izazvao veliko uzbuđenje u svetu, predvideo je da će region Južne Evrope biti jedan od onih gde će se negativne posledice klimatskih promena prilično osećati – očekuje se porast srednje godišnje temperature, veliko smanjenje padavina, meteorološke i hidrološke nepogode i klimatski ekstremi koji će biti češći i jači.\n"Bila nam je potrebna informacija na finijoj rezoluciji", kaže Dacić objašnjavajući da se u RHMZS-u, zajedno sa Univerzitetom u Beogradu i Evromediteranskim centrom za klimatske promene iz Italije, sada razvija podregionalni model klimatskih promena koji će preciznije predvideti budućnost klime kod nas. Beogradska škola modeliranja, inače, ima dugu tradiciju – proslavljeni eta (η) model koji je osamdesetih godina iz Beograda otišao u SAD, danas je, uz brojne modifikacije, zvanični model Američke meteorološke službe, a koriste ga i brojne istraživačke institucije u različitim regionima sveta.\nRazni scenariji uticaja globalnog zagrevanja na Zapadni Balkan se trenutno simuliraju na svetskim superkompjuterima i delimično na domaćim kapacitetima, uz redovne poslove Zavoda na izradi prognoza, i već su dostupni neki preliminarni rezultati. Prema prvim procenama, prosečna godišnja temperatura će se povećati i do tri stepena Celzijusa u odnosu na srednju godišnju vrednost iz perioda 1960–1990. Uz to se predviđaju velike suše i mnogo češći nailasci izuzetno vrelih toplotnih talasa. To će dramatično uticati na poljoprivredu i vodoprivredu, ali i na brojne druge oblasti života.\nBEZ UTEHE: Topljenje leda ne proizvodi više vode\nZAMRZAVANJE EKONOMIJE: Do globalnog zagrevanja dolazi zbog emisije takozvanih gasova staklene bašte u atmosferu, pre svega ugljen-dioksida (CO2). Ovaj gas, inače, prirodno postoji u vazduhu i zahvaljujući njegovoj prirodnoj koncentraciji energija dugotalasnog zračenja Zemlje se dodatno zadržava u atmosferi, tako da naša planeta nije suviše hladna i vrlo je prijatno mesto za život. Međutim, čovek je zagađenjem uspeo da poremeti taj osetljivi klimatski sistem – sagorevanje nafte, gasa i drugih fosilnih goriva u poslednjih 150 godina je povećalo ukupnu koncetraciju ugljen-dioksida, pa se počela podizati i temperatura nižih slojeva atmosfere.\nPrema izveštajima IPCC-a, globalna temperatura će se krajem XXI veka u proseku povećati između 1,8 i četiri stepena Celzijusa, što može imati dramatične posledice po klimu, ali to odavno nije samo ekološko pitanje. Prema izveštaju poznatog britanskog ekonomiste Nikolasa Sterna sve te klimatske promene će uticati na ekonomiju kao jedan globalni svetski rat – ako se ništa ne učini da se smanji emisija CO2, u narednih 50 godina mogu se očekivati gubici od 20 odsto bruto globalnog dohotka, dok sadašnja ulaganja u smanjenje zagađenja koštaju samo jedan odsto.\nGlavni sadašnji mehanizam za smanjenje emisije CO2 je Okvirna konvencija UN-a o promeni klime, uz čuveni Kjoto protokol koji je donet 1997. godine u Kjotu u Japanu, a koji svojim Aneksom B propisuje koliko će koja razvijena zemlja smanjiti svoju emisiju gasova staklene bašte, što takođe ima svoju ekonomsku cenu. Najveće smanjenje emisije pada na zapadne zemlje koje su istorijski najviše doprinele zagađenju, budući da industrijski razvoj nije bio ravnomeran, ali se tome oštro protivi SAD.\n"Taj teret obaveza nije podjednako raspoređen jer nerazvijene zemlje takođe imaju pravo na razvoj", kaže Dacić, dodajući da je pri tome uzet u obzir "princip zajedničke, ali izdiferencirane odgovornosti za dosadašnje antropogeno delovanje na globalni klimatski sistem". On smatra da mi ipak ne možemo izabrati put na kome ćemo zaustaviti razvoj energetike i saobraćaja, pa tako i ekonomije. Posebno jer ćemo uskoro trpeti ne tako male posledice klimatskih promena izazvanih industrijskim razvojem koji se u drugim delovima sveta već desio.